qundao/data-zh-poetry huggingface dataset:
晚梅
作者：高安齋
朝代：宋

買得街頭最晚梅，瀟瀟風雨對吟杯。
莫嫌吟蕊能稀少，不學春光爛熳開。
祷雨作
作者：高定子
朝代：宋

两閒洒落无尘著，著象森罗触处逢。
此意要令儿辈觉，擎天一柱爱中峰。
祷雨作
作者：高定子
朝代：宋

牵丝晨谒玉皇家，唤起慵龙乞井花。醒看满山枝叶语，晚唐句子是萌芽。诗到眉山自一家，也将正命摄于邪。巧裁大涤天成景，戏咏庭蛟与洞鸦。两閒洒落无尘著，万象森罗触处逢。此意要令儿辈觉，擎天一柱爱中峰。
祷雨作
作者：高定子
朝代：宋

诗到眉山自一家，也将正命摄於邪。
巧裁大涤天成景，戏咏庭蛟与洞鸦。
祷雨作·其一
作者：高定子
朝代：宋
体裁：七言绝句

牵丝晨谒玉皇家，唤起慵龙乞井花。醒看满山枝叶语，晚唐句子是萌芽。
祷雨作·其三
作者：高定子
朝代：宋

两閒洒落无尘着，万象森罗触处逢。
此意要令儿辈觉，擎天一柱爱中峰。
祷雨作·其三
作者：高定子
朝代：宋

两閒洒落无尘著，万象森罗触处逢。此意要令儿辈觉，擎天一柱爱中峰。
祷雨作·其二
作者：高定子
朝代：宋
体裁：七言绝句

诗到眉山自一家，也将正命摄于邪。巧裁大涤天成景，戏咏庭蛟与洞鸦。
禱雨作·其一
作者：高定子
朝代：宋

牽絲晨謁玉皇家，喚起慵龍乞井花。
醒看滿山枝葉語，晚唐句子是萌芽。
禱雨作·其三
作者：高定子
朝代：宋

兩閒灑落無塵著，萬象森羅觸處逢。
此意要令兒輩覺，擎天一柱愛中峰。
禱雨作·其二
作者：高定子
朝代：宋

詩到眉山自一家，也將正命攝於邪。
巧裁大滌天成景，戲詠庭蛟與洞鴉。
卜算子
作者：高宣教
朝代：宋

去又如何去。住又如何住。但得山花插滿頭。休問奴歸處。
卜算子·去又如何去
作者：高宣教
朝代：宋
体裁：词

去又如何去。住又如何住。但得山花插满头。休问奴归处。
句
作者：高尧辅
朝代：宋

一枕寒声湘浦雨，满窗秋色洞庭烟。
缺题
作者：高应冕
朝代：宋

美人芳树下，笑语出蔷薇。细草软侵步，香风轻拂衣。情随游蝶去，意逐彩云飞。无限伤春思，花前未忍归。
白鹤梁观石鱼
作者：高应干
朝代：宋
体裁：五言律诗

访胜及春游，双鱼古石留。能观时显晦，不逐浪沉浮。守介难投饵，呈祥类跃舟。胥归霖雨望，千载砥中流。
寒夜
作者：高彥竹
朝代：宋

轆轤夢斷金梧井，夜月沉沉風露冷。
起向庭中獨自行，伴人惟有梅花影。
送胡彥龍過金陵
作者：高彥竹
朝代：宋

金陵往事已成虛，江水清清只見魚。
遺廟空存元帝像，故家多有二王書。
秋風出塞調生馬，夜月吟淮跨蹇馿。
借問新亭諸老淚，而今煙景復何如。
寒夜
作者：高彦竹
朝代：宋
体裁：七言绝句

辘轳梦断金梧井，夜月沉沉风露冷。起向庭中独自行，伴人惟有梅花影。
送胡彦龙过金陵
作者：高彦竹
朝代：宋

金陵往事已成虚，江水清清只见鱼。
遗庙空存元帝像，故家多有二王书。
秋风出塞调生马，夜月吟淮跨蹇馿。
借问新亭诸老泪，而今烟景復何如。
送胡彦龙过金陵
作者：高彦竹
朝代：宋

金陵往事已成虚，江水清清只见鱼。遗庙空存元帝像，故家多有二王书。秋风出塞调生马，夜月吟淮跨蹇驴。借问新亭诸老泪，而今烟景复何如。
林下讀書
作者：高得心
朝代：宋

芸葉滿牀塵夢稀，空林對雨淡相依。
閒身不與時榮謝，抱膝惟評古是非。
蕙帳風寒人未老，松門雲靜鶴初歸。
青山紫閣原同道，肯羨宮袍耀布衣。
林下读书
作者：高得心
朝代：宋
体裁：七言律诗

芸叶满床尘梦稀，空林对雨淡相依。閒身不与时荣谢，抱膝惟评古是非。蕙帐风寒人未老，松门云静鹤初归。青山紫阁原同道，肯羡宫袍耀布衣。
林下读书
作者：高得心
朝代：宋

芸叶满床尘梦稀，空林对雨淡相依。
间身不与时荣谢，抱膝惟评古是非。
蕙帐风寒人未老，松门云静鹤初归。
青山紫阁原同道，肯羡宫袍耀布衣。
海棠
作者：高惟几
朝代：宋

故国庸岷外，孤根楚苑中。使梅休妒白，仙杏已饶红。旋恐阳城破，寻忧下蔡空。几时梦巫峡，独立怨春风。
海棠
作者：高惟几
朝代：宋

故国庸岷外，孤根楚苑中。
使梅休妬白，仙杏已饶红。
旋恐阳城破，寻忧下蔡空。
几时梦巫峡，独立怨春风。
送钤辖馆使王公
作者：高惟几
朝代：宋

游宦俱为关外人，与君五看海棠春。
园林选胜联镳徧，风月相思命驾频。
大斾先时辞蜀道，短辕何日见京尘。
子牟又起离羣恨，欲操行祛重怆神。
送钤辖馆使王公
作者：高惟几
朝代：宋

游宦俱为关外人，与君五看海棠春。园林选胜联镳遍，风月相思命驾频。大旆先时辞蜀道，短辕何日见京尘。子牟又起离群恨，欲操行祛重怆神。
海棠
作者：高惟幾
朝代：宋

故國庸岷外，孤根楚苑中。
使梅休妬白，仙杏已饒紅。
旋恐陽城破，尋憂下蔡空。
幾時夢巫峽，獨立怨春風。
送鈐轄館使王公
作者：高惟幾
朝代：宋

遊宦俱爲關外人，與君五看海棠春。
園林選勝聯鑣徧，風月相思命駕頻。
大斾先時辭蜀道，短轅何日見京塵。
子牟又起離羣恨，欲操行祛重愴神。
念奴娇
作者：高惟月
朝代：宋

三山高惟月以庆元戊午校秋试于零陵竣事，尝游淡岩，观山谷留题。后廿九年，朅来分符，暮秋复游。睹景物之依然，叹岁月之逾迈。归兴翩翩，赋念奴娇一阕。
岩扃不锁，算空洞深窈，是谁初凿。帝遣六丁持月斧，乱把云根镵劚。骇目奇观，恍如崩浪，汹涌从天落。谪仙何处，翠珉佳句如昨。
惆怅白首重游，多情还似，与青山有约。且对清尊酬胜赏，休息舞衣歌乐。景物依然，头颅如许，何事嗟漂泊。翩翩归兴，故山无限林壑。
念奴娇·岩扃不锁
作者：高惟月
朝代：宋
体裁：词

岩扃不锁，算空洞深窈，是谁初凿。帝遣六丁持月斧，乱把云根镵斫。骇目奇观，恍如崩浪，汹涌从天落。谪仙何处，翠珉佳句如昨。惆怅白首重游，多情还似，与青山有约。且对清尊酬胜赏，休想舞衣歌乐。景物依然，头颅如许，何事嗟漂泊。翩翩归兴，故山无限林壑。
白鶴梁觀石魚
作者：高應乾
朝代：宋

訪勝及春遊，雙魚古石留。
能觀時顯晦，不逐浪沉浮。
守介難投餌，呈祥類躍舟。
胥歸霖雨望，千載砥中流。
大涤洞天留题
作者：高攀
朝代：宋
体裁：七言律诗

洞府幽深幸许探，危峰削玉与天参。凡心洗涤今无妄，仙迹微茫要指南。俯涧长吟舒逸兴，倚岩小酌助清谈。抱琴携子盟泉石，终老山阿我亦甘。
大滌洞天留題
作者：高攀
朝代：宋

洞府幽深幸許探，危峰削玉與天參。
凡心洗滌今無妄，仙迹微茫要指南。
俯澗長吟舒逸興，倚巖小酌助清談。
抱琴携子盟泉石，終老山阿我亦甘。
和曾原伯寄超化举长老
作者：高文虎
朝代：宋

文声宫祉韵鸾和，素履冰霜凛节柯。鹏翼扶摇惊斥鴳，凤翔寥廓舞灵鹅。参玄问学渊源远，友许游从日月多。谁袖新篇来古剡，夜寒不觉耸肩哦。
和曾原伯寄超化举长老
作者：高文虎
朝代：宋

文声宫祉韵鸾和，素履冰霜凛节柯。
鹏翼扶摇惊斥鷃，凤翔寥廓舞灵鹅。
参玄问学渊源远，友许游从日月多。
谁袖新篇来古剡，夜寒不觉耸肩哦。
和曾原伯寄超化舉長老
作者：高文虎
朝代：宋

文聲宮祉韻鸞和，素履冰霜凜節柯。
鵬翼扶摇驚斥鷃，鳳翔寥廓舞靈鵝。
參玄問學淵源遠，友許游從日月多。
誰袖新篇來古剡，夜寒不覺聳肩哦。
次韵杨少云桂花
作者：高文虎
朝代：宋

溶溶漠漠秋光淡，耿耿寥寥夜色清。不是灵根函爽气，如何酝得此香成。玉兔捣霜千万粒，凄风折作四花凝。广寒惯识朝真趣，一笑秋空意欲凌。
次韵杨少云桂花
作者：高文虎
朝代：宋

溶溶漠漠秋光淡，耿耿寥寥夜色清。
不是灵根函爽气，如何醖得此香成。
玉兔捣霜千万粒，凄风折作四花凝。
广寒惯识朝真趣，一笑秋空意欲凌。
次韵江朝宗梅花
作者：高文虎
朝代：宋

新新数点照疏篱，又折今生第一枝。只为知心无著处，雪中独立最多时。踏雪归来水路长，亲曾相见白云乡。风来风去都无那，分付行人一点香。
次韵江朝宗梅花·其一
作者：高文虎
朝代：宋

新新数点照疎篱，又折今生第一枝。
只为知心无着处，雪中独立最多时。
次韵江朝宗梅花·其一
作者：高文虎
朝代：宋

新新数点照疏篱，又折今生第一枝。只为知心无著处，雪中独立最多时。
次韵江朝宗梅花·其二
作者：高文虎
朝代：宋
体裁：七言绝句

踏雪归来水路长，亲曾相见白云乡。风来风去都无那，分付行人一点香。
次韻楊少雲桂花
作者：高文虎
朝代：宋

溶溶漠漠秋光淡，耿耿寥寥夜色清。
不是靈根函爽氣，如何醖得此香成。
玉兔搗霜千萬粒，凄風折作四花凝。
廣寒慣識朝真趣，一笑秋空意欲凌。
次韻江朝宗梅花·其一
作者：高文虎
朝代：宋

新新數點照疎籬，又折今生第一枝。
只爲知心無著處，雪中獨立最多時。
次韻江朝宗梅花·其二
作者：高文虎
朝代：宋

踏雪歸來水路長，親曾相見白雲鄉。
風來風去都無那，分付行人一點香。
水仙
作者：高文虎
朝代：宋

朝朝暮暮泣阳台，愁绝冰魂水一杯。
巫峡云深迷昨梦，潇湘雪重写余哀。
菊如相得无先意，梅亦倾心敢后开。
恼彻会心黄太史，他花从此不须栽。
水仙
作者：高文虎
朝代：宋

朝朝暮暮泣阳台，愁绝冰魂水一杯。巫峡云深迷昨梦，潇湘雪重写馀哀。菊如相得无先意，梅亦倾心敢后开。恼彻会心黄太史，他花从此不须栽。
水仙
作者：高文虎
朝代：宋

朝朝暮暮泣陽臺，愁絕冰魂水一杯。
巫峽雲深迷昨夢，瀟湘雪重寫餘哀。
菊如相得無先意，梅亦傾心敢後開。
惱徹會心黄太史，他花從此不須栽。
瑞香花
作者：高文虎
朝代：宋
体裁：七言绝句

云岑深处独翘翘，香逐吴山一梦销。味入禅心清透澈，锦熏篝暖不容招。
瑞香花
作者：高文虎
朝代：宋

雲岑深處獨翹翹，香逐吳山一夢銷。
味入禪心清透澈，錦熏篝暖不容招。
种菊
作者：高文虎
朝代：宋
体裁：古风

菊载种农经，不见诗三百。周官叙鞠衣，一言仅可摘。黄华纪吕令，落英餐楚客。伯始饮得寿，桐君书探赜。移根候萌动，需时当甲拆。我羡柴桑里，敢希履道宅。不种儿女花，朱朱与白白。阅谱品虽多，求栽地恐窄。揠苗助其长，抱瓮溉以泽。朗咏黄为正，流播风传格。寒香紫茁兰，晚节铜柯柏。相继早梅芳，一笑巡檐索。
種菊
作者：高文虎
朝代：宋

菊載種農經，不見詩三百。
周官敘鞠衣，一言僅可摘。
黄華紀呂令，落英餐楚客。
伯始飲得壽，桐君書探賾。
移根候萌動，需時當甲拆。
我羨柴桑里，敢希履道宅。
不種兒女花，朱朱與白白。
閲譜品雖多，求栽地恐窄。
揠苗助其長，抱甕溉以澤。
朗詠黄爲正，流播風傳格。
寒香紫茁蘭，晚節銅柯柏。
相繼早梅芳，一笑巡簷索。
謝人海棠
作者：高文虎
朝代：宋

富貴天姿錦里人，高華全比玉堂臣。
綠嬌紅嫩精神是，肯折園林兩樹春。
谢人海棠
作者：高文虎
朝代：宋
体裁：七言绝句

富贵天姿锦里人，高华全比玉堂臣。绿娇红嫩精神是，肯折园林两树春。
送台倅赵叔明趋朝
作者：高文虎
朝代：宋

羲轮正弭节，别驾忽扬鞭。
游从亦雨暑，朋盍知何年。
欲叙情缱绻，难得形周旋。
谱系玉为牒，辉华珠在渊。
汉家子骏才，今世德麟贤。
洊倅丹丘地，平分刺史天。
婉画迈前辈，阴功培后缘。
人或得其一，君亦几于全。
微凉起天末，触热趋日边。
石桥礼尊者，琼台访遗仙。
高张天姥盖，稳泛雪溪船。
稽山万塍稻，镜湖千顷莲。
行庖击小鲜，触境乱鸣蝉。
应酬图画中，怀想冕旒前。
早渡月千里，晴帆风一川。
清都鬰佳气，绛阙锁祥烟。
放朝上閤后，投谒岩廊先。
诸公竞罗致，百辟会班联。
託契荷倾盖，为僚因赘员。
犹凭六六鱼，寄问我沈绵。
送台倅赵叔明趋朝
作者：高文虎
朝代：宋

羲轮正弭节，别驾忽扬鞭。游从亦雨暑，朋盍知何年。欲叙情缱绻，难得形周旋。谱系玉为牒，辉华珠在渊。汉家子骏才，今世德麟贤。荐倅丹丘地，平分刺史天。婉画迈前辈，阴功培后缘。人或得其一，君亦几于全。微凉起天末，触热趋日边。石桥礼尊者，琼台访遗仙。高张天姥盖，稳泛雪溪船。稽山万塍稻，镜湖千顷莲。行庖击小鲜，触境乱鸣蝉。应酬图画中，怀想冕旒前。早渡月千里，晴帆风一川。清都郁佳气，绛阙锁祥烟。放朝上閤后，投谒岩廊先。诸公竞罗致，百辟会班联。托契荷倾盖，为僚因赘员。犹凭六六鱼，寄问我沈绵。
送台倅趙叔明趨朝
作者：高文虎
朝代：宋

羲輪正弭節，別駕忽揚鞭。
游從亦雨暑，朋盍知何年。
欲敘情繾綣，難得形周旋。
譜系玉爲牒，輝華珠在淵。
漢家子駿才，今世德麟賢。
洊倅丹丘地，平分刺史天。
婉畫邁前輩，陰功培後緣。
人或得其一，君亦幾於全。
微凉起天末，觸熱趨日邊。
石橋禮尊者，瓊臺訪遺仙。
高張天姥蓋，穩泛雪溪船。
稽山萬塍稻，鏡湖千頃蓮。
行庖擊小鮮，觸境亂鳴蟬。
應酬圖畫中，懷想冕旒前。
早渡月千里，晴帆風一川。
清都鬰佳氣，絳闕鎖祥煙。
放朝上閤後，投謁巖廊先。
諸公競羅致，百辟會班聯。
託契荷傾蓋，爲僚因贅員。
猶憑六六魚，寄問我沈綿。
酴醾花
作者：高文虎
朝代：宋

羽盖珠幡上下蒙，倚栏碧动舞蛟龙。谁怜澹素朝天面，自现光明满月容。杨柳风柔沾絮湿，蔷薇露重染衣浓。典型犹带醺酣力，酝得馀春百倍醲。
酴醾花
作者：高文虎
朝代：宋

羽盖珠旛上下蒙，倚栏碧动舞蛟龙。
谁怜澹素朝天面，自现光明满月容。
杨柳风柔霑絮湿，蔷薇露重染衣浓。
典型犹带醺酣力，醖得余春百倍醲。
酴醾花
作者：高文虎
朝代：宋

羽蓋珠旛上下蒙，倚欄碧動舞蛟龍。
誰憐澹素朝天面，自現光明滿月容。
楊柳風柔霑絮濕，薔薇露重染衣濃。
典型猶带醺酣力，醖得餘春百倍醲。
集高亭
作者：高文虎
朝代：宋

山亭十月晏温朝，倚槛一声婆餠焦。
舌涩力微寒气早，不成清亮却成娇。
集高亭
作者：高文虎
朝代：宋

山亭十月晏温朝，倚槛一声婆饼焦。舌涩力微寒气早，不成清亮却成娇。
集高亭
作者：高文虎
朝代：宋

山亭十月晏溫朝，倚檻一聲婆餠焦。
舌澀力微寒氣早，不成清亮却成嬌。
雪館山茶
作者：高文虎
朝代：宋

江南嘉木蔚蒼蒼，能與山梅次第芳。
葉厚耐擎三寸雪，飛初怯受一番霜。
雪馆山茶
作者：高文虎
朝代：宋
体裁：七言绝句

江南嘉木蔚苍苍，能与山梅次第芳。叶厚耐擎三寸雪，飞初怯受一番霜。
三丽人行
作者：高斯得
朝代：宋

相公列屋芙蓉城，烟红露绿千娉婷。
朝回迎笑拥前后，忽遭唾弃嫌羶腥。
汝曹面作死瓦色，争似平康坊裏人。
连眉倒晕双鸦鬓，临春璧月阳台云。
西湖喧天歌鼓闹，列坐长筵未狎宾。
紫衣中使天上至，黄封百榼罗前庭。
海螯江柱堆𡾋峞，猩唇熊白争鲜新。
微哉何曾食万钱，陋矣杨家送八珍。
酒酣自有娱客具，非丝非竹非歌声。
呼卢一掷数百万，刘毅酸寒何足陈。
此时相公眼生缬，平康一笑华堂春。
鷄鸣钟动却归去，相公手自与金银。
恩缠爱结无与比，何意一朝遭怒嗔。
偶缘病起思破闷，亟遣花使传丁宁。
谁知青鸟不解事，还报从人嬉水亭。
立驱百骑捽而至，判司姓贾如弟兄。
同游七吏俱簿录，一日得钱千万缗。
大书明梏令湖曲，苏堤扫迹无蹄轮。
风流宰相推第一，但恐稷契羞同伦。
腥风霎霎塞宇宙，万年遗臭何时泯。
要当壮士为一洗，我老无力覆八溟。
三丽人行
作者：高斯得
朝代：宋

相公列屋芙蓉城，烟红露绿千娉婷。朝回迎笑拥前后，忽遭唾弃嫌膻腥。汝曹面作死瓦色，争似平康坊里人。连眉倒晕双鸦鬓，临春璧月阳台云。西湖喧天歌鼓闹，列坐长筵未狎宾。紫衣中使天上至，黄封百榼罗前庭。海螯江柱堆？峞，猩唇熊白争鲜新。微哉何曾食万钱，陋矣杨家送八珍。酒酣自有娱客具，非丝非竹非歌声。呼卢一掷数百万，刘毅酸寒何足陈。此时相公眼生缬，平康一笑华堂春。鸡鸣钟动却归去，相公手自与金银。恩缠爱结无与比，何意一朝遭怒嗔。偶缘病起思破闷，亟遣花使传丁宁。谁知青鸟不解事，还报从人嬉水亭。立驱百骑捽而至，判司姓贾如弟兄。同游七吏俱簿录，一日得钱千万缗。大书明梏令湖曲，苏堤扫迹无蹄轮。风流宰相推第一，但恐稷契羞同伦。腥风霎霎塞宇宙，万年遗臭何时泯。要当壮士为一洗，我老无力覆八溟。
三丽人行
作者：高斯得
朝代：宋
体裁：古风

相公列屋芙蓉城，烟红露绿千娉婷。朝回迎笑拥前后，忽遭唾弃嫌膻腥。汝曹面作死瓦色，争似平康坊里人。连眉倒晕双鸦鬓，临春璧月阳台云。西湖喧天歌鼓闹，列坐长筵未狎宾。紫衣中使天上至，黄封百榼罗前庭。海螯江柱堆�峞，猩唇熊白争鲜新。微哉何曾食万钱，陋矣杨家送八珍。酒酣自有娱客具，非丝非竹非歌声。呼卢一掷数百万，刘毅酸寒何足陈。此时相公眼生缬，平康一笑华堂春。鸡鸣钟动却归去，相公手自与金银。恩缠爱结无与比，何意一朝遭怒嗔。偶缘病起思破闷，亟遣花使传丁宁。谁知青鸟不解事，还报从人嬉水亭。立驱百骑捽而至，判司姓贾如弟兄。同游七吏俱簿录，一日得钱千万缗。大书明梏令湖曲，苏堤扫迹无蹄轮。风流宰相推第一，但恐稷契羞同伦。腥风霎霎塞宇宙，万年遗臭何时泯。要当壮士为一洗，我老无力覆八溟。
三麗人行
作者：高斯得
朝代：宋

相公列屋芙蓉城，烟紅露綠千娉婷。
朝回迎笑擁前後，忽遭唾棄嫌羶腥。
汝曹面作死瓦色，爭似平康坊裏人。
連眉倒暈雙鴉鬢，臨春璧月陽臺雲。
西湖喧天歌鼓閙，列坐長筵未狎賓。
紫衣中使天上至，黄封百榼羅前庭。
海螯江柱堆𡾋峞，猩脣熊白爭鮮新。
微哉何曾食萬錢，陋矣楊家送八珍。
酒酣自有娛客具，非絲非竹非歌聲。
呼盧一擲數百萬，劉毅酸寒何足陳。
此時相公眼生纈，平康一笑華堂春。
鷄鳴鐘動却歸去，相公手自與金銀。
恩纏愛結無與比，何意一朝遭怒嗔。
偶緣病起思破悶，亟遣花使傳丁寧。
誰知青鳥不解事，還報從人嬉水亭。
立驅百騎捽而至，判司姓賈如弟兄。
同遊七吏俱簿錄，一日得錢千萬緡。
大書明梏令湖曲，蘇堤掃迹無蹄輪。
風流宰相推第一，但恐稷契羞同倫。
腥風霎霎塞宇宙，萬年遺臭何時泯。
要當壯士爲一洗，我老無力覆八溟。
不浮弟摄兴国守书趣其归
作者：高斯得
朝代：宋

自君摄富川，政声达王畿。
乡邦大夫士，相率联书驰。
欲控江州督，版授俾真为。
羣来质于予，予则力止之。
父兄本公论，彼反疑为私。
诸公怅然去，未免方轮嗤。
日者召书来，自言摄承朞。
驽马恋短豆，或者能无讥。
累牍上尚书，愿趣新侯来。
白头分趋幕，不敢求旌麾。
开书喜见面，与我同肝脾。
高安别未久，德进兄嗟咨。
我今亦復然，坡颍真吾师。
虽无逍遥堂，迟君同赋诗。
已扫安乐窝，扁舟早来归。
不浮弟摄兴国守书趣其归
作者：高斯得
朝代：宋

自君摄富川，政声达王畿。乡邦大夫士，相率联书驰。欲控江州督，版授俾真为。群来质于予，予则力止之。父兄本公论，彼反疑为私。诸公怅然去，未免方轮嗤。日者召书来，自言摄承期。驽马恋短豆，或者能无讥。累牍上尚书，愿趣新侯来。白头分趋幕，不敢求旌麾。开书喜见面，与我同肝脾。高安别未久，德进兄嗟咨。我今亦复然，坡颍真吾师。虽无逍遥堂，迟君同赋诗。已扫安乐窝，扁舟早来归。
不浮弟攝興國守書趣其歸
作者：高斯得
朝代：宋

自君攝富川，政聲達王畿。
鄉邦大夫士，相率聯書馳。
欲控江州督，版授俾真爲。
羣來質於予，予則力止之。
父兄本公論，彼反疑爲私。
諸公悵然去，未免方輪嗤。
日者召書來，自言攝承朞。
駑馬戀短豆，或者能無譏。
累牘上尚書，願趣新侯來。
白頭分趨幕，不敢求旌麾。
開書喜見面，與我同肝脾。
高安別未久，德進兄嗟咨。
我今亦復然，坡潁真吾師。
雖無逍遥堂，遲君同賦詩。
已掃安樂窩，扁舟早來歸。
不浮次韵予亦再赋
作者：高斯得
朝代：宋

咨余运颓侵，非复少年日。嵇康既习懒，长卿又婴疾。避客如避仇，俗子意多失。独于声气同，迹两心事一。粝饭盘菹芹，浊酒笾撰栗。家食虽清贫，尚有币馀斥。每思世路巇，身不寒而慄。何如掩关卧，黑甜过崖蜜。觉来荷长才，乐圃斸芝朮。末路值令弟，自远造馀室。未久欲思归，依人似高适。飞飞羽差池，秋雁避春乙。可怜陆士衡，呜咽送亲密。桡音转回塘，无由望文鹢。
不浮次韵予亦再赋
作者：高斯得
朝代：宋

咨余运颓侵，非復少年日。
嵇康既习懒，长卿又婴疾。
避客如避仇，俗子意多失。
独于声气同，迹两心事一。
粝饭盘菹芹，浊酒笾撰栗。
家食虽清贫，尚有币余斥。
每思世路巇，身不寒而栗。
何如掩关卧，黑甜过崖蜜。
觉来荷长纔，乐圃斸芝朮。
末路值令弟，自远造余室。
未久欲思归，依人似高适。
飞飞羽差池，秋鴈避春乙。
可怜陆士衡，呜咽送亲密。
桡音转回塘，无由望文鹢。
不浮次韻予亦再賦
作者：高斯得
朝代：宋

咨余運頹侵，非復少年日。
嵇康既習懶，長卿又嬰疾。
避客如避仇，俗子意多失。
獨於聲氣同，迹兩心事一。
糲飯盤菹芹，濁酒籩撰栗。
家食雖清貧，尚有幣餘斥。
每思世路巇，身不寒而慄。
何如掩關卧，黑甜過崖蜜。
覺來荷長纔，樂圃斸芝朮。
末路值令弟，自遠造餘室。
未久欲思歸，依人似高適。
飛飛羽差池，秋鴈避春乙。
可憐陸士衡，嗚咽送親密。
橈音轉回塘，無由望文鷁。
不浮欲卜居霅川而未决再用韵趣之
作者：高斯得
朝代：宋
体裁：古风

君如夏日槐，浓阴正亭午。我如秋渚莲，心老味加苦。卜居既未果，会面真堪数。二米同一稃，何时如秬黍。我今居异邦，一齐咻众楚。出门无所诣，欲话谁晤语。盍念荆同生，毋忧豆逢煮。急来共伏腊，相与续妣祖。昔人兄弟多，八龙及三虎。安有予二人，而堪长龃龉。
不浮欲卜居霅川而未决再用韻趣之
作者：高斯得
朝代：宋

君如夏日槐，濃陰正亭午。
我如秋渚蓮，心老味加苦。
卜居既未果，會面真堪數。
二米同一稃，何時如秬黍。
我今居異邦，一齊咻衆楚。
出門無所詣，欲話誰晤語。
盍念荆同生，毋憂豆逢煮。
急來共伏臘，相與續妣祖。
昔人兄弟多，八龍及三虎。
安有予二人，而堪長齟齬。
中秋独坐有感
作者：高斯得
朝代：宋

三年三中秋，月作一样奇。
清贫不设客，老倦不吟诗。
今年更凄凉，儿孙锁秋闱。
独坐南窗下，兀兀如孤罴。
追思欢娱地，无如少壮时。
尚记壬辰岁，鹤山靖州归。
八月十五夜，月华散前墀。
诸父秋山阁，羣从幽芳池。
赋诗各分韵，醉墨纷淋漓。
鹤山读我句，终夜相嗟咨。
明朝操纸来，倾倒里中儿。
一往三十载，坐念心生悲。
前辈已雕谢，诸兄亦无遗。
奇孤一身在，流落天之涯。
明月如昨日，而我鬓成丝。
天人固异分，何烦涕交颐。
中秋独坐有感
作者：高斯得
朝代：宋

三年三中秋，月作一样奇。清贫不设客，老倦不吟诗。今年更凄凉，儿孙锁秋闱。独坐南窗下，兀兀如孤罴。追思欢娱地，无如少壮时。尚记壬辰岁，鹤山靖州归。八月十五夜，月华散前墀。诸父秋山阁，群从幽芳池。赋诗各分韵，醉墨纷淋漓。鹤山读我句，终夜相嗟咨。明朝操纸来，倾倒里中儿。一往三十载，坐念心生悲。前辈已彫谢，诸兄亦无遗。奇孤一身在，流落天之涯。明月如昨日，而我鬓成丝。天人固异分，何烦涕交颐。
中秋獨坐有感
作者：高斯得
朝代：宋

三年三中秋，月作一樣奇。
清貧不設客，老倦不吟詩。
今年更淒涼，兒孫鎖秋闈。
獨坐南窗下，兀兀如孤羆。
追思歡娛地，無如少壯時。
尚記壬辰歲，鶴山靖州歸。
八月十五夜，月華散前墀。
諸父秋山閣，羣從幽芳池。
賦詩各分韻，醉墨紛淋漓。
鶴山讀我句，終夜相嗟咨。
明朝操紙來，傾倒里中兒。
一往三十載，坐念心生悲。
前輩已彫謝，諸兄亦無遺。
奇孤一身在，流落天之涯。
明月如昨日，而我鬢成絲。
天人固異分，何煩涕交頤。
为温乐堂五绿亭解嘲
作者：高斯得
朝代：宋

园林非不佳，名字着难稳。
稍与流俗异，讥呵来噂噂。
我堂名温乐，窃慕涑水翁。
我亭名五绿，又希午桥公。
客来笑不已，诮我何其鄙。
拳拳二相国，所爱人爵耳。
闻之为一咍，争端自予开。
嗟予信鄙矣，笑客亦愚哉。
相诚吾所爱，何必裴与马。
唐非无李卢，宋亦有章蔡。
尔知相何物，是谓圣贤宅。
士而不为此，何以下膏泽。
孟轲出昼意，宣尼载质心。
温岂独甘乐，裴非锢园林。
二扁有深意，客讵窥其涘。
吾言岂狂言，刀尺自孔氏。
为温乐堂五绿亭解嘲
作者：高斯得
朝代：宋

园林非不佳，名字著难稳。稍与流俗异，讥呵来噂噂。我堂名温乐，窃慕涑水翁。我亭名五绿，又希午桥公。客来笑不已，诮我何其鄙。拳拳二相国，所爱人爵耳。闻之为一咍，争端自予开。嗟予信鄙矣，笑客亦愚哉。相诚吾所爱，何必裴与马。唐非无李卢，宋亦有章蔡。尔知相何物，是谓圣贤宅。士而不为此，何以下膏泽。孟轲出昼意，宣尼载质心。温岂独甘乐，裴非锢园林。二扁有深意，客讵窥其涘。吾言岂狂言，刀尺自孔氏。
九日会客面岳亭以采菊东篱下悠然见南山分韵得采字诗
作者：高斯得
朝代：宋

四运相摧斥，秋容忽而改。
英英晚节花，含霜发鲜彩。
游子感萧辰，命侣登爽垲。
湘山俨横陈，秀色如有待。
独怜祝融峯，尽日埋叆叇。
安得诛云师，吾将罪真宰。
悠悠元亮心，千载宛如在。
遥知把不盈，搔首终朝采。
胜达不可追，迷涂谁堪悔。
弃置勿復谈，且復浇磊磈。
九日会客面岳亭以采菊东篱下悠然见南山分韵得采字诗
作者：高斯得
朝代：宋

四运相摧斥，秋容忽而改。英英晚节花，含霜发鲜彩。游子感萧辰，命侣登爽垲。湘山俨横陈，秀色如有待。独怜祝融峰，尽日埋叆叇。安得诛云师，吾将罪真宰。悠悠元亮心，千载宛如在。遥知把不盈，搔首终朝采。胜达不可追，迷涂谁堪悔。弃置勿复谈，且复浇磊磈。
九日分韵得花字
作者：高斯得
朝代：宋

秋日何烈烈，忧心在丘麻。
老圃跬步间，无悰问黄花。
及兹九九候，清樽畅幽遐。
朋簪既肃穆，宴豆亦静嘉。
风雨知萧辰。飒然掠窗纱。
乔松助声势，轰豗掉狂车。
萸囊顿精神，似与老守夸，
渊明有三径，我独归无家。
浮骖竟安适，伫立空咨嗟。
九日分韵得花字
作者：高斯得
朝代：宋

秋日何烈烈，忧心在丘麻。
老圃跬步间，无悰问黄花。
及兹九九候，清樽畅幽遐。
朋簪既肃穆，宴豆亦静嘉。
风雨知萧辰，飒然掠窗纱。
乔松助声势，轰豗掉狂车。
萸囊顿精神，似与老守夸。
渊明有三径，我独归无家。
浮骖竟安适，伫立空咨嗟。
九日分韵得花字
作者：高斯得
朝代：宋

秋日何烈烈，忧心在丘麻。老圃跬步间，无悰问黄花。及兹九九候，清樽畅幽遐。朋簪既肃穆，宴豆亦静嘉。风雨知萧辰，飒然掠窗纱。乔松助声势，轰豗掉狂车。萸囊顿精神，似与老守誇。渊明有三径，我独归无家。浮骖竟安适，伫立空咨嗟。
九日分韻得花字
作者：高斯得
朝代：宋

秋日何烈烈，憂心在丘麻。
老圃跬步間，無悰問黄花。
及茲九九候，清樽暢幽遐。
朋簪既肅穆，宴豆亦靜嘉。
風雨知蕭辰，颯然掠窗紗。
喬松助聲勢，轟豗掉狂車。
萸囊頓精神，似與老守誇。
淵明有三徑，我獨歸無家。
浮驂竟安適，佇立空咨嗟。
九日會客面嶽亭以采菊東籬下悠然見南山分韻得采字詩
作者：高斯得
朝代：宋

四運相摧斥，秋容忽而改。
英英晚節花，含霜發鮮彩。
游子感蕭辰，命侶登爽塏。
湘山儼橫陳，秀色如有待。
獨憐祝融峯，盡日埋靉靆。
安得誅雲師，吾將罪真宰。
悠悠元亮心，千載宛如在。
遥知把不盈，搔首終朝采。
勝達不可追，迷塗誰堪悔。
棄置勿復談，且復澆磊磈。
书事四首
作者：高斯得
朝代：宋

晨炊出避寇，中夜尚伤弓。赤地眠枯秸，青天入短篷。可怜穷白叟，所至聚黄童。老耳虽多聩，时闻话相公。坎壈乾坤志，苍茫宇宙身。十年犹铩翮，尺泽岂游鳞。汗简时钻蠹，斯文企获麟。但忧来日少，沧海阔无津。不必翻金匮，何须校石渠。科条唐代典，刀尺汉人书。后世应知我，时人莫起予。祈天无厚望，更予十龄馀。两月窜荆棘，愁生祇自怜。屈盘茅屋底，擎跽野人前。尽室踰百指，看囊无一钱。长安望不见，何日静戈鋋。
书事四首·其一
作者：高斯得
朝代：宋

晨炊出避寇，中夜尚伤弓。赤地眠枯秸，青天入短篷。可怜穷白叟，所至聚黄童。老耳虽多聩，时闻话相公。
书事四首·其一
作者：高斯得
朝代：宋

晨炊出避寇，中夜尚伤弓。
赤地眠枯秸，青天入短蓬。
可怜穷白叟，所至聚黄童。
老耳虽多聩，时闻话相公。
书事四首·其三
作者：高斯得
朝代：宋

不必翻金匮，何须校石渠。
科条唐代典，刀尺汉人书。
后世应知我，时人莫起予。
祈天无厚望，更予十龄余。
书事四首·其三
作者：高斯得
朝代：宋

不必翻金匮，何须校石渠。科条唐代典，刀尺汉人书。后世应知我，时人莫起予。祈天无厚望，更予十龄馀。
书事四首·其二
作者：高斯得
朝代：宋

坎壈乾坤志，苍茫宇宙身。十年犹铩翮，尺泽岂游鳞。汗简时钻蠹，斯文企获麟。但忧来日少，沧海阔无津。
书事四首·其二
作者：高斯得
朝代：宋

坎壈干坤志，苍茫宇宙身。
十年犹铩翮，尺泽岂游鳞。
汗简时钻蠹，斯文企获麟。
但忧来日少，沧海阔无津。
书事四首·其四
作者：高斯得
朝代：宋
体裁：五言律诗

两月窜荆棘，愁生祇自怜。屈盘茅屋底，擎跽野人前。尽室踰百指，看囊无一钱。长安望不见，何日静戈鋋。
书室揭刘元城陈了斋像以自厉
作者：高斯得
朝代：宋

我昔天台游，偶得陈公像。
以公谪是邦，祠堂悬真相。
寻执宪于衡，复得划元城。
以公子孙寓，家传遗写真。
揭之书室内，朝夕得晤对。
焉能为之役，妄意他年配。
刘公色贞坚，疾惇固宜然。
陈公甚和易，排京乃敢言。
惇京为腐草，二公长不老。
汝其择于斯，庶以传不朽。
书室揭刘元城陈了斋像以自厉
作者：高斯得
朝代：宋

我昔天台游，偶得陈公像。以公谪是邦，祠堂悬真相。寻执宪于衡，复得刘元城。以公子孙寓，家传遗写真。揭之书室内，朝夕得晤对。焉能为之役，妄意他年配。刘公色贞坚，疾惇固宜然。陈公甚和易，排京乃敢言。惇京为腐草，二公长不老。汝其择于斯，庶以传不朽。
书室揭刘元城陈了斋像以自厉
作者：高斯得
朝代：宋

我昔天台游，偶得陈公像。
以公谪是邦，祠堂悬真相。
寻执宪于衡，復得刘元城。
以公子孙寓，家传遗写真。
揭之书室内，朝夕得晤对。
焉能为之役，妄意他年配。
刘公色贞坚，疾惇固宜然。
陈公甚和易，排京乃敢言。
惇京为腐草，二公长不老。
汝其择于斯，庶以传不朽。
五月
作者：高斯得
朝代：宋

五月出师时，老臣抱忧惧。端筴问詹尹，愿告吉凶故。卦得明夷终，惊愕不敢露。庸知三日后，日眚大可怖。天象与人占，真如相对语。师出无寸功，败书常踵路。世道复谁论，当局委而去。更令水中榆，袅袅擎槃露。秋风日以高，吾未得死所。援笔识蓍辞，泪血满襟素。
五月
作者：高斯得
朝代：宋

五月出师时，老臣抱忧惧。
端筴问詹尹，愿告吉凶故。
卦得明夷终，惊愕不敢露。
庸知三日后，日眚大可怖。
天象与人占，真如相对语。
师出无寸功，败书常踵路。
世道復谁论，当局委而去。
更令水中榆，袅袅擎槃露。
秋风日以高，吾未得死所。
援笔识蓍辞，泪血满襟素。
五月
作者：高斯得
朝代：宋

五月出師時，老臣抱憂懼。
端筴問詹尹，願告吉凶故。
卦得明夷終，驚愕不敢露。
庸知三日後，日眚大可怖。
天象與人占，真如相對語。
師出無寸功，敗書常踵路。
世道復誰論，當局委而去。
更令水中榆，裊裊擎槃露。
秋風日以高，吾未得死所。
援筆識蓍辭，淚血滿襟素。
五月六日約諸友遊北山舟已具而予偶不能出諸友和坡公法華寺詩亦賦一首
作者：高斯得
朝代：宋

區中無由舒眼界，欲上雲峰觀九派。
頗聞黄龍擅奇特，儻得窺臨真一快。
清苕一綫僅委蛇，具區萬頃何滂湃。
又聞法華兩招提，清曠夐絕人境隘。
池光瀲灧鏡無臺，山色清寒身不壞。
石林幻出三玲瓏，萬虎千羆斷雄怪。
幽貞叶策天相之，梅雨初晴白日曬。
州家幸肯借官船，亟饌魚蝦菹韮薤。
奈何欲往竟不諧，徒羨諸公脫天械。
歸來爭發古錦囊，令予伎癢如爬疥。
嵇康本自不羈人，况復時屯方翮鎩。
終當於此結菁茅，庶可償渠猿鶴債。
五月六日约诸友游北山舟已具而予偶不能出诸友和坡公法华寺诗亦赋一首
作者：高斯得
朝代：宋

区中无由舒眼界，欲上云峰观九派。
颇闻黄龙擅奇特，傥得窥临真一快。
清苕一綫仅委蛇，具区万顷何滂湃。
又闻法华两招提，清旷夐绝人境隘。
池光潋滟镜无台，山色清寒身不坏。
石林幻出三玲珑，万虎千罴断雄怪。
幽贞叶策天相之，梅雨初晴白日晒。
州家幸肯借官船，亟馔鱼虾菹韮薤。
奈何欲往竟不谐，徒羡诸公脱天械。
归来争发古锦囊，令予伎痒如爬疥。
嵇康本自不羁人，况復时屯方翮铩。
终当于此结菁茅，庶可偿渠猿鹤债。
五月六日约诸友游北山舟已具而予偶不能出诸友和坡公法华寺诗亦赋一首
作者：高斯得
朝代：宋

区中无由舒眼界，欲上云峰观九派。颇闻黄龙擅奇特，傥得窥临真一快。清苕一线仅委蛇，具区万顷何滂湃。又闻法华两招提，清旷夐绝人境隘。池光潋滟镜无台，山色清寒身不坏。石林幻出三玲珑，万虎千罴断雄怪。幽贞叶策天相之，梅雨初晴白日晒。州家幸肯借官船，亟馔鱼虾菹韭薤。奈何欲往竟不谐，徒羡诸公脱天械。归来争发古锦囊，令予伎痒如爬疥。嵇康本自不羁人，况复时屯方翮铩。终当于此结菁茅，庶可偿渠猿鹤债。
再次韵
作者：高斯得
朝代：宋

神仙不求三朵花，颜色不求阴丽华。但愿时清风日好，娱此无裘痴钝老。花光云锦柳曲尘，买春不用孔方兄。止过寂寂还寂寂，有弟有弟远方集。客来我常为段干，长恐高卧惊袁安。踉锵开门门措指，为见阿同无量喜。阿同尔来新诗多，句法不减水部何。盎然醺人如酒美，梦回牙颊闻馀旨。我诗端如食小鲜，间厕八珍徒赧然。掀髯浩歌不能止，酒酣一麾铁如意。高楼搥碎谪仙狂，茫茫宇宙隘而妨。手捋虎须终不悔，谪仙与我如龚隗。
再次韵
作者：高斯得
朝代：宋

神仙不求三朶花，颜色不求阴丽华。
但愿时清风日好，娱此无裘痴钝老。
花光云锦柳曲尘，买春不用孔方兄。
止过寂寂还寂寂，有弟有弟远方集。
客来我常为段干，长恐高卧惊袁安。
踉锵开门门措指，为见阿同无量喜。
阿同尔来新诗多，句法不减水部何。
盎然醺人如酒美，梦回牙颊闻余旨。
我诗端如食小鲜，间厕八珍徒赧然。
掀髯浩歌不能止，酒酣一麾铁如意。
高楼搥碎谪仙狂，茫茫宇宙隘而妨。
手捋虎须终不悔，谪仙与我如龚隗。
再次韻
作者：高斯得
朝代：宋

神仙不求三朶花，顔色不求陰麗華。
但願時清風日好，娛此無裘癡鈍老。
花光雲錦柳麴塵，買春不用孔方兄。
止過寂寂還寂寂，有弟有弟遠方集。
客來我常爲段干，長恐高卧驚袁安。
踉鏘開門門措指，爲見阿同無量喜。
阿同爾來新詩多，句法不減水部何。
盎然醺人如酒美，夢回牙頰聞餘旨。
我詩端如食小鮮，間厠八珍徒赧然。
掀髯浩歌不能止，酒酣一麾鐵如意。
高樓搥碎謫仙狂，茫茫宇宙隘而妨。
手捋虎須終不悔，謫仙與我如龔隗。
冬大雷电
作者：高斯得
朝代：宋

方冬十月天炎蒸，雷公吼怒声凭凭。
投壶玉女忽大笑，晦明倏烁来相乘。
天方收声地藏蛰，激怒岂为阴所陵。
圆苍寓意端有在，要使强臣生战兢。
强臣闻之但一笑，小儿怖我终何能。
白鷄巨浸九龄亚，青鼠妖星千道棱。
我犹视尔为戏剧，此雷何啻虫薨薨。
圣君小变亦知惧，姦臣大异那能惩。
寄语天公停此小伎俩，只须一声霹雳王茂宏。
冬大雷电
作者：高斯得
朝代：宋

方冬十月天炎蒸，雷公吼怒声凭凭。投壶玉女忽大笑，晦明倏烁来相乘。天方收声地藏蛰，激怒岂为阴所陵。圆苍寓意端有在，要使强臣生战兢。强臣闻之但一笑，小儿怖我终何能。白鸡巨浸九龄亚，青鼠妖星千道棱。我犹视尔为戏剧，此雷何啻虫薨薨。圣君小变亦知惧，奸臣大异那能惩。寄语天公停此小伎俩，只须一声霹雳王茂宏。
冬大雷電
作者：高斯得
朝代：宋

方冬十月天炎蒸，雷公吼怒聲憑憑。
投壺玉女忽大笑，晦明倏爍來相乘。
天方收聲地藏蟄，激怒豈爲陰所陵。
圓蒼寓意端有在，要使强臣生戰兢。
强臣聞之但一笑，小兒怖我終何能。
白鷄巨浸九齡亞，青鼠妖星千道稜。
我猶視爾爲戲劇，此雷何啻蟲薨薨。
聖君小變亦知懼，姦臣大異那能懲。
寄語天公停此小伎倆，只須一聲霹靂王茂宏。
出其东门行
作者：高斯得
朝代：宋

君不见会稽太守第五伦，罢官潜去逃吏民。
不知当时何所畏，乘船夜渡曹娥津。
只缘惠爱入人髓，攀车叩马千万羣。
使君若不行诡道，爱河浩渺难抽身。
旧闻吴兴解郡绶，归路南指朝天京。
尔来史项后先去，云何却出东城闉。
横山伺候不知数，携壶挈榼相邀迎。
使君自揣非寿我，西子不洁将污人。
水军二百耀南路，三更一舸临湖门。
会稽吴兴迹相似，谁知爱恶殊其情。
畏匡戒薛圣贤有，岂比汝曹祇自焚。
嗟哉后人亦监此，慎忽继踵成三人。
从今要辨守贤否，只观去路东南分。
出其东门行
作者：高斯得
朝代：宋

君不见会稽太守第五伦，罢官潜去逃吏民。不知当时何所畏，乘船夜渡曹娥津。只缘惠爱入人髓，攀车叩马千万群。使君若不行诡道，爱河浩渺难抽身。旧闻吴兴解郡绶，归路南指朝天京。尔来史项后先去，云何却出东城闉。横山伺候不知数，携壶挈榼相邀迎。使君自揣非寿我，西子不洁将污人。水军二百耀南路，三更一舸临湖门。会稽吴兴迹相似，谁知爱恶殊其情。畏匡戒薛圣贤有，岂比汝曹祇自焚。嗟哉后人亦监此，慎忽继踵成三人。从今要辨守贤否，只观去路东南分。
出其東門行
作者：高斯得
朝代：宋

君不見會稽太守第五倫，罷官潛去逃吏民。
不知當時何所畏，乘船夜渡曹娥津。
只緣惠愛入人髓，攀車叩馬千萬羣。
使君若不行詭道，愛河浩渺難抽身。
舊聞吳興解郡綬，歸路南指朝天京。
爾來史項後先去，云何却出東城闉。
橫山伺候不知數，携壺挈榼相邀迎。
使君自揣非壽我，西子不潔將汙人。
水軍二百耀南路，三更一舸臨湖門。
會稽吳興迹相似，誰知愛惡殊其情。
畏匡戒薛聖賢有，豈比汝曹祇自焚。
嗟哉後人亦監此，慎忽繼踵成三人。
從今要辨守賢否，只觀去路東南分。
刘友鹤以诗赠别次韵送之
作者：高斯得
朝代：宋

昔披朝霞寻洞天，五峰矗汉高巑岏。
灵君营魄去千岁，秋桂春萝空锁寒。
古心未死不忍去，摇摇风纛空中悬。
五年失脚堕时网，梦思重到无由缘。
朅来出守山水郡，公余颇得穷幽偏。
丹丘仙客旧心赏，骑鹤过之同晤言。
诗妍青林华煜煜，气老幽涧松桓桓。
问余君土信奇绝，孰与吾山多紫烟。
桐江缗鱼炯志节，缑山笙鹤夸神仙。
能衡铁炭识轻重，众山部娄真如拳。
羽人闻此深领会，笑指双台催棹船。
题诗莫作世间语，会有剜剔青苔看。
刘友鹤以诗赠别次韵送之
作者：高斯得
朝代：宋

昔披朝霞寻洞天，五峰矗汉高巑岏。灵君营魄去千岁，秋桂春萝空锁寒。古心未死不忍去，摇摇风纛空中悬。五年失脚堕时网，梦思重到无由缘。朅来出守山水郡，公馀颇得穷幽偏。丹丘仙客旧心赏，骑鹤过之同晤言。诗妍青林华煜煜，气老幽涧松桓桓。问余君土信奇绝，孰与吾山多紫烟。桐江缗鱼炯志节，缑山笙鹤誇神仙。能衡铁炭识轻重，众山部娄真如拳。羽人闻此深领会，笑指双台催棹船。题诗莫作世间语，会有剜剔青苔看。
劉友鶴以詩贈別次韻送之
作者：高斯得
朝代：宋

昔披朝霞尋洞天，五峰矗漢高巑岏。
靈君營魄去千歲，秋桂春蘿空鎖寒。
古心未死不忍去，摇摇風纛空中懸。
五年失脚墮時網，夢思重到無由緣。
朅來出守山水郡，公餘頗得窮幽偏。
丹丘仙客舊心賞，騎鶴過之同晤言。
詩妍青林華煜煜，氣老幽澗松桓桓。
問余君土信奇絕，孰與吾山多紫烟。
桐江緡魚炯志節，緱山笙鶴誇神仙。
能衡鐵炭識輕重，衆山部婁真如拳。
羽人聞此深領會，笑指雙臺催棹船。
題詩莫作世間語，會有剜剔青苔看。
劝农有感三首
作者：高斯得
朝代：宋

井卦分明说劳农，周人田制寓其中。但令此念纯无已，可使吾民养不穷。数豆荒餐延野老，一篇腐语诲村童。尔忱不属知何补，谩道天公靳屡丰。三代兴氓法已精，田官众建日谆勤。一年一度情何简，于县于州责孰分。爱礼存羊斯仅可，卖刀买犊匪攸闻。周官千载何曾试，我欲重拈静楚氛。衍漾春郊遍野畴，不堪回首剑南州。劝农官吏浑冠鹖，力穑丁夫总带牛。苦欲如邛嗟未得，自怜适越竟何求。春风万斛浓于酒，一与畸人荡许愁。
劝农有感三首·其一
作者：高斯得
朝代：宋
体裁：七言律诗

井卦分明说劳农，周人田制寓其中。但令此念纯无已，可使吾民养不穷。数豆荒餐延野老，一篇腐语诲村童。尔忱不属知何补，谩道天公靳屡丰。
劝农有感三首·其三
作者：高斯得
朝代：宋

衍漾春郊徧野畴，不堪回首剑南州。
劝农官吏浑冠鹖，力穑丁夫总带牛。
苦欲如邛嗟未得，自怜适越竟何求。
春风万斛浓于酒，一与畸人荡许愁。
劝农有感三首·其三
作者：高斯得
朝代：宋

衍漾春郊遍野畴，不堪回首剑南州。劝农官吏浑冠鹖，力穑丁夫总带牛。苦欲如邛嗟未得，自怜适越竟何求。春风万斛浓于酒，一与畸人荡许愁。
劝农有感三首·其二
作者：高斯得
朝代：宋

三代兴氓法已精，田官众建日谆勤。一年一度情何简，于县于州责孰分。爱礼存羊斯仅可，卖刀买犊匪攸闻。周官千载何曾试，我欲重拈静楚氛。
劝农有感三首·其二
作者：高斯得
朝代：宋

三代兴甿法已精，田官众建日谆勤。
一年一度情何简，于县于州责孰分。
爱礼存羊斯仅可，卖刀买犊匪攸闻。
周官千载何曾试，我欲重拈静楚氛。
劫桑叹
作者：高斯得
朝代：宋

美哉豳郊道，风日清且熙。条桑纷冉冉，采蘩复祁祁。盛时不可再，乱世诚堪悲。守令既闇懦，凶黠何纷披。千林非无主，夺攘无孑遗。白刃斗原野，长乂守路垂。羸童拥树泣，弱隶空篮归。更怜贫家女，束手看蚕饥。尔蚕何不幸，生此叔季时。千筐与万箔，委弃如京坻。昔闻花门乱，倒麦折桑枝。幸无风尘警，气象胡尔为。天门万里远，吾君那得知。恨无古肤使，观风采吾诗。
劫桑嘆
作者：高斯得
朝代：宋

美哉豳郊道，風日清且熙。
條桑紛冉冉，采蘩復祁祁。
盛時不可再，亂世誠堪悲。
守令既闇懦，兇黠何紛披。
千林非無主，奪攘無孑遺。
白刃鬭原野，長乂守路垂。
羸童擁樹泣，弱隸空籃歸。
更憐貧家女，束手看蠶饑。
爾蠶何不幸，生此叔季時。
千筐與萬箔，委棄如京坻。
昔聞花門亂，倒麥折桑枝。
幸無風塵警，氣象胡爾爲。
天門萬里遠，吾君那得知。
恨無古膚使，觀風采吾詩。
劫桑嘆
作者：高斯得
朝代：宋

美哉豳郊道，风日清且熙。
条桑纷冉冉，采蘩復祁祁。
盛时不可再，乱世诚堪悲。
守令既闇懦，凶黠何纷披。
千林非无主，夺攘无孑遗。
白刃斗原野，长乂守路垂。
羸童拥树泣，弱隶空篮归。
更怜贫家女，束手看蚕饥。
尔蚕何不幸，生此叔季时。
千筐与万箔，委弃如京坻。
昔闻花门乱，倒麦折桑枝。
幸无风尘警，气象胡尔为。
天门万里远，吾君那得知。
恨无古肤使，观风采吾诗。
勸農有感三首·其一
作者：高斯得
朝代：宋

井卦分明說勞農，周人田制寓其中。
但令此念純無已，可使吾民養不窮。
數豆荒餐延野老，一篇腐語誨村童。
爾忱不屬知何補，謾道天公靳屢豐。
勸農有感三首·其三
作者：高斯得
朝代：宋

衍漾春郊徧野疇，不堪回首劍南州。
勸農官吏渾冠鶡，力穡丁夫總带牛。
苦欲如邛嗟未得，自憐適越竟何求。
春風萬斛濃於酒，一與畸人盪許愁。
勸農有感三首·其二
作者：高斯得
朝代：宋

三代興甿法已精，田官衆建日諄勤。
一年一度情何簡，于縣于州責孰分。
愛禮存羊斯僅可，賣刀買犢匪攸聞。
周官千載何曾試，我欲重拈靜楚氛。
又中秋分韵得处字
作者：高斯得
朝代：宋

西风涤残㶼，秋水静如滤。客心悲未央，感兹年芳去。聊携池上酌，相与豁烦虑。我殽楚以陈，曾未举前箸。延首视太清，飞娥已来御。屏翳虽放纷，不敢捩眼觑。清辉岂不佳，祇益畸人苦。故乡值良辰，辄与亲昵醵。转蓬随天风，异县不可据。明年看清光，那知又何处。
又中秋分韵得处字
作者：高斯得
朝代：宋

西风涤残㶼，秋水静如滤。
客心悲未央，感兹年芳去。
聊携池上酌，相与豁烦虑。
我殽楚以陈，曾未举前箸。
延首视太清，飞娥已来御。
屏翳虽放纷，不敢捩眼觑。
清辉岂不佳，祇益畸人苦。
故乡值良辰，辄与亲暱醵。
转蓬随天风，异县不可据。
明年看清光，那知又何处。
又中秋分韻得處字
作者：高斯得
朝代：宋

西風滌殘㶼，秋水靜如濾。
客心悲未央，感茲年芳去。
聊携池上酌，相與豁煩慮。
我殽楚以陳，曾未舉前箸。
延首視太清，飛娥已來御。
屏翳雖放紛，不敢捩眼覷。
清輝豈不佳，祇益畸人苦。
故鄉值良辰，輒與親暱醵。
轉蓬隨天風，異縣不可據。
明年看清光，那知又何處。
台州宴包知府乐语
作者：高斯得
朝代：宋

使君五马日边来，犹是当年逸骥才。汉竹光荣知妙简，召棠蔽芾喜重栽。试听孝肃传新令，伫看文清拜首台。盛事难逢须烂醉，楼头玉漏莫相催。
台州宴包知府乐语
作者：高斯得
朝代：宋

使君五马日边来，犹是当年逸骥才。
汉竹光荣知妙简，召棠蔽芾喜重栽。
试听孝肃传新令，竚看文清拜首台。
盛事难逢须烂醉，楼头玉漏莫相催。
台州宴包知府樂語
作者：高斯得
朝代：宋

使君五馬日邊來，猶是當年逸驥才。
漢竹光榮知妙簡，召棠蔽芾喜重栽。
試聽孝肅傳新令，竚看文清拜首台。
盛事難逢須爛醉，樓頭玉漏莫相催。
吏道
作者：高斯得
朝代：宋

劳牵迫吏道，僒若洪縻拘。
九春回尘土，一迹园林无。
直此休沐暇，偕我良知娱。
残梅谢众卉，初柳荑僵株。
四运巧相斥，流目悲荣枯。
俯仰潺湲沫，恻耳弥惊吁。
故山渺何在，漱石良辰徂。
为邦岁已朞，宣城可归与。
执柯勿睨视，州有达士模。
吏道
作者：高斯得
朝代：宋

劳牵迫吏道，僒若洪縻拘。九春回尘土，一迹园林无。直此休沐暇，偕我良知娱。残梅谢众卉，初柳荑僵株。四运巧相斥，流目悲荣枯。俯仰潺湲沫，恻耳弥惊吁。故山渺何在，漱石良辰徂。为邦岁已期，宣城可归与。执柯勿睨视，州有达士模。
吏道
作者：高斯得
朝代：宋

勞牽迫吏道，僒若洪縻拘。
九春回塵土，一迹園林無。
直此休沐暇，偕我良知娛。
殘梅謝衆卉，初柳荑僵株。
四運巧相斥，流目悲榮枯。
俯仰潺湲沫，惻耳彌驚吁。
故山渺何在，漱石良辰徂。
爲邦歲已朞，宣城可歸與。
執柯勿睨視，州有達士模。
吳參政挽詩三首·其一
作者：高斯得
朝代：宋

造化千年秀，皇家數世仁。
功名光慶祐，人物輩乾淳。
犖犖旂常紀，睽睽鼎鼐新。
憗留天不許，國步痛斯頻。
吳參政挽詩三首·其三
作者：高斯得
朝代：宋

念昔先君子，慈恩託下陳。
嵇孤雖願識，李御竟無因。
賞遇肝腸照，書題骨肉親。
數行知己淚，西望幾沾巾。
吳參政挽詩三首·其二
作者：高斯得
朝代：宋

中外踰三紀，勤勞備百爲。
韓公飽經濟，杜杞困驅馳。
風靜千屯祲，春回數路饑。
江淮與襄漢，何地不豐碑。
吴参政挽诗三首
作者：高斯得
朝代：宋

造化千年秀，皇家数世仁。功名光庆祐，人物辈乾淳。荦荦旂常纪，睽睽鼎鼐新。慭留天不许，国步痛斯频。中外踰三纪，勤劳备百为。韩公饱经济，杜杞困驱驰。风静千屯祲，春回数路饥。江淮与襄汉，何地不丰碑。念昔先君子，慈恩托下陈。嵇孤虽愿识，李御竟无因。赏遇肝肠照，书题骨肉亲。数行知己泪，西望几沾巾。
吴参政挽诗三首·其一
作者：高斯得
朝代：宋

造化千年秀，皇家数世仁。
功名光庆佑，人物辈干淳。
荦荦旗常纪，睽睽鼎鼐新。
憗留天不许，国步痛斯频。
吴参政挽诗三首·其一
作者：高斯得
朝代：宋

造化千年秀，皇家数世仁。功名光庆祐，人物辈乾淳。荦荦旂常纪，睽睽鼎鼐新。慭留天不许，国步痛斯频。
吴参政挽诗三首·其三
作者：高斯得
朝代：宋

念昔先君子，慈恩托下陈。嵇孤虽愿识，李御竟无因。赏遇肝肠照，书题骨肉亲。数行知己泪，西望几沾巾。
吴参政挽诗三首·其三
作者：高斯得
朝代：宋

念昔先君子，慈恩託下陈。
嵇孤虽愿识，李御竟无因。
赏遇肝肠照，书题骨肉亲。
数行知己泪，西望几沾巾。
吴参政挽诗三首·其二
作者：高斯得
朝代：宋
体裁：五言律诗

中外踰三纪，勤劳备百为。韩公饱经济，杜杞困驱驰。风静千屯祲，春回数路饥。江淮与襄汉，何地不丰碑。
和刘养源
作者：高斯得
朝代：宋

日景何须土圭测，腊尽熙熙好春色。明眉翠柳弄精神，调舌珍禽破岑寂。叠嶂融融迟日丽，双溪涣涣层冰释。行看骑簇昭亭晓，还闻猿啸高斋夕。宛陵山泽纷纡馀，尔来憔悴缘急符。安得春风百万斛，为散和气还郊墟。北帝回车已浸远，东皇布令应潜孚。原畴苏醒天雨玉，草木滋润渊生珠。我诗背城犹借一，吏气暂扫因元日。预忧簿领还压头，不得时陪竹林七。苕溪苇间舟延缘，白鱼朱橘不论钱。幽栖已入五更梦，早春顾渚何时煎。老师谨勿先抽单，苦嫌道院飕飕寒。吟编未载两觳觫，莫惜娉婷珠一斛。
和刘养源
作者：高斯得
朝代：宋

日景何须土圭测，腊尽熙熙好春色。
明眉翠柳弄精神，调舌珍禽破岑寂。
迭嶂融融迟日丽，双溪涣涣层冰释。
行看骑簇昭亭晓，还闻猿啸高斋夕。
宛陵山泽纷纡余，尔来憔悴缘急符。
安得春风百万斛，为散和气还郊墟。
北帝回车已浸远，东皇布令应潜孚。
原畴苏醒天雨玉，草木滋润渊生珠。
我诗背城犹借一，吏气暂扫因元日。
预忧簿领还压头，不得时陪竹林七。
苕溪苇间舟延缘，白鱼朱橘不论钱。
幽栖已入五更梦，早春顾渚何时煎。
老师谨勿先抽单，苦嫌道院飕飕寒。
吟编未载两觳觫，莫惜娉婷珠一斛。
和劉養源
作者：高斯得
朝代：宋

日景何須土圭測，臘盡熙熙好春色。
明眉翠柳弄精神，調舌珍禽破岑寂。
疊嶂融融遲日麗，雙溪渙渙層冰釋。
行看騎簇昭亭曉，還聞猿嘯高齋夕。
宛陵山澤紛紆餘，爾來憔悴緣急符。
安得春風百萬斛，爲散和氣還郊墟。
北帝回車已浸遠，東皇布令應潛孚。
原疇蘇醒天雨玉，草木滋潤淵生珠。
我詩背城猶借一，吏氣暫掃因元日。
預憂簿領還壓頭，不得時陪竹林七。
苕溪葦間舟延緣，白魚朱橘不論錢。
幽棲已入五更夢，早春顧渚何時煎。
老師謹勿先抽單，苦嫌道院颼颼寒。
吟編未載兩觳觫，莫惜娉婷珠一斛。
园中读书
作者：高斯得
朝代：宋

南楼幽帘虽粗适，犹嫌尘务妨閒逸。读书老圃四无人，啼鸟落花春寂寂。试垂修绠汲义泉，更把长才斸玄窟。已无俗物败人意，犹有睡魔入吾室。且须时擎看山脰，不妨暂著穿花屐。君平身世两相弃，韩子老大百无益。但愿残生更几年，了我床头二三策。
园中读书
作者：高斯得
朝代：宋

南楼幽帘虽粗适，犹嫌尘务妨閒逸。
读书老圃四无人，啼鸟落花春寂寂。
试垂修绠汲义泉，更把长纔斸玄窟。
已无俗物败人意，犹有睡魔入吾室。
且须时擎看山脰，不妨暂着穿花屐。
君平身世两相弃，韩子老大百无益。
但愿残生更几年，了我床头二三策。
園中讀書
作者：高斯得
朝代：宋

南樓幽簾雖粗適，猶嫌塵務妨閒逸。
讀書老圃四無人，啼鳥落花春寂寂。
試垂修綆汲義泉，更把長纔斸玄窟。
已無俗物敗人意，猶有睡魔入吾室。
且須時擎看山脰，不妨暫著穿花屐。
君平身世兩相棄，韓子老大百無益。
但願殘生更幾年，了我床頭二三策。
增賦
作者：高斯得
朝代：宋

吾哀天寶後，刻剝窮錐刀。
豆實不得喫，蕨賣輸官曹。
民生於斯時，生意如鴻毛。
安知咸淳際，赤子滋嗸嗸。
稅租責三倍，田野晨號咷。
柔桑稊未茁，調帛已騷騷。
驕兵飫醲鮮，黎民窄糠糟。
九關虎豹守，哀籲愁天高。
增赋
作者：高斯得
朝代：宋

吾哀天宝后，刻剥穷锥刀。豆实不得吃，蕨卖输官曹。民生于斯时，生意如鸿毛。安知咸淳际，赤子滋嗷嗷。税租责三倍，田野晨号咷。柔桑稊未茁，调帛已骚骚。骄兵饫醲鲜，黎民窄糠糟。九关虎豹守，哀吁愁天高。
增赋
作者：高斯得
朝代：宋

吾哀天宝后，刻剥穷锥刀。
豆实不得吃，蕨卖输官曹。
民生于斯时，生意如鸿毛。
安知咸淳际，赤子滋嗸嗸。
税租责三倍，田野晨号咷。
柔桑稊未茁，调帛已骚骚。
骄兵饫醲鲜，黎民窄糠糟。
九关虎豹守，哀吁愁天高。
增赋
作者：高斯得
朝代：宋

吾哀天宝后，刻剥穷锥刀。
豆实不得吃，蕨卖输官曹。
民生於斯时，生意如鸿毛。
安知咸淳际，赤子滋嗸嗸。
税租责三倍，田野晨号咷。
柔桑稊未茁，调帛已骚骚。
骄兵饫醲鲜，黎民窄糠糟。
九关虎豹守，哀吁愁天高。
夜坐有感
作者：高斯得
朝代：宋

自叹吾生行且休，谁能长抱畏涂忧。三番自取刳肠害，百鍊多成绕指柔。鞭凤笞鸾劳梦想，斗鸡走狗好沉浮。从今投劾归渔隐，手掬清波荡许愁。
夜坐有感
作者：高斯得
朝代：宋

自嘆吾生行且休，誰能長抱畏塗憂。
三番自取刳腸害，百鍊多成繞指柔。
鞭鳳笞鸞勞夢想，鬭雞走狗好沉浮。
從今投劾歸漁隠，手掬清波蕩許愁。
夜坐有感
作者：高斯得
朝代：宋

自嘆吾生行且休，谁能长抱畏涂忧。
三番自取刳肠害，百炼多成绕指柔。
鞭凤笞鸾劳梦想，斗鸡走狗好沉浮。
从今投劾归渔隠，手掬清波荡许愁。
奏院豫七弟挽詩
作者：高斯得
朝代：宋

瑟瓚天資美，洪樞地胄華。
安恬羞善宦，孝謹克承家。
籀學耽奇古，文房好靜嘉。
顔瓢空不繼，原粟散無涯。
庭徑長生草，山園妙識花。
公門捐造請，內典却紛拏。
留邸空陳迹，分麾付一嗟。
階蘭芳欲盡，池草句誰誇。
甚欲號森栢，其如歎繫瓜。
遥將萬行淚，灑向夕陽斜。
奏院豫七弟挽诗
作者：高斯得
朝代：宋

瑟瓒天资美，洪枢地胄华。
安恬羞善宦，孝谨克承家。
籀学耽奇古，文房好静嘉。
颜瓢空不继，原粟散无涯。
庭径长生草，山园妙识花。
公门捐造请，内典却纷拏。
留邸空陈迹，分麾付一嗟。
阶兰芳欲尽，池草句谁夸。
甚欲号森栢，其如叹繫瓜。
遥将万行泪，洒向夕阳斜。
奏院豫七弟挽诗
作者：高斯得
朝代：宋

瑟瓒天资美，洪枢地胄华。安恬羞善宦，孝谨克承家。籀学耽奇古，文房好静嘉。颜瓢空不继，原粟散无涯。庭径长生草，山园妙识花。公门捐造请，内典却纷拿。留邸空陈迹，分麾付一嗟。阶兰芳欲尽，池草句谁誇。甚欲号森柏，其如叹系瓜。遥将万行泪，洒向夕阳斜。
存斋牟端明挽诗
作者：高斯得
朝代：宋

硕德千人表，高风一世钦。
师承文靖正，识拔秀岩深。
奥学方前古，雄文独擅今。
史筵新发轫，儒馆力抽簪。
萧艾俄当路，蘅兰夐出林。
螭头恩舄奕，豹尾步嵚崟。
斮胫思全玉，围腰肯待金。
绶甘辞若若，戟喜对森森。
孽火遭千劫，谗波沸百壬。
然脐机穽巧，拔眼计谋阴。
诬诋渊衷监，成蠲宠命临。
一麾犹偃蹇，三节又侵寻。
听履星辰近，司纶雨露湛。
世方期汲直，人已感迟任。
披腹平生节，攀髯晚岁心。
幅巾朝第就，遗服暮庭廞。
书殿荣封冢，玄台閟在岑。
鹤山初共被，苕水晚同襟。
感旧鬚成雪，怀人涕作霖。
元成负文采，端可嗣徽音。
存斋牟端明挽诗
作者：高斯得
朝代：宋

硕德千人表，高风一世钦。师承文靖正，识拔秀岩深。奥学方前古，雄文独擅今。史筵新发轫，儒馆力抽簪。萧艾俄当路，蘅兰夐出林。螭头恩舄奕，豹尾步嵚崟。斮胫思全玉，围腰肯待金。绶甘辞若若，戟喜对森森。孽火遭千劫，谗波沸百壬。然脐机阱巧，拔眼计谋阴。诬诋渊衷监，成蠲宠命临。一麾犹偃蹇，三节又侵寻。听履星辰近，司纶雨露湛。世方期汲直，人已感迟任。披腹平生节，攀髯晚岁心。幅巾朝第就，遗服暮庭廞。书殿荣封冢，玄台閟在岑。鹤山初共被，苕水晚同襟。感旧须成雪，怀人涕作霖。元成负文采，端可嗣徽音。
存齋牟端明挽詩
作者：高斯得
朝代：宋

碩德千人表，高風一世欽。
師承文靖正，識拔秀巖深。
奧學方前古，雄文獨擅今。
史筵新發軔，儒館力抽簪。
蕭艾俄當路，蘅蘭夐出林。
螭頭恩舄奕，豹尾步嶔崟。
斮脛思全玉，圍腰肯待金。
綬甘辭若若，戟喜對森森。
孽火遭千劫，讒波沸百壬。
然臍機穽巧，拔眼計謀陰。
誣詆淵衷監，成蠲寵命臨。
一麾猶偃蹇，三節又侵尋。
聽履星辰近，司綸雨露湛。
世方期汲直，人已感遲任。
披腹平生節，攀髯晚歲心。
幅巾朝第就，遺服暮庭廞。
書殿榮封塚，玄臺閟在岑。
鶴山初共被，苕水晚同襟。
感舊鬚成雪，懷人涕作霖。
元成負文采，端可嗣徽音。
孤愤吟十三首
作者：高斯得
朝代：宋

桧侂当权十五年，始终只被一私缠。人心失尽天心怒，燎火炎炎故不然。金缯私许北方盟，君父前头却隐情。今日祸胎从此始，罪浮孽桧与权京。先帝方归盛德园，龙輴半夜浙江边。孤臣泣血无他请，愿把奸臣诉九天。军功阁束万人多，兵部门前雀可罗。悍将武夫心失尽，可知弃甲与投戈。国家元气是人材，稍露光芒尽力摧。今日举朝皆妇女，邦衡此语亦诚哉。扫除学法啖诸生，精锐销磨直可坑。乞斩三奸亦人尔，汝曹何忍负斋黉。无罪无辜窜逐人，几经大霈不沾恩。更将改正张罗网，结尽千千万万冤。彊买民田自噬肤，大家破尽为催租。几多怨气冲霄汉，天欲无诛可得乎。督帐行趋建业东，壮哉迎敌气如虹。劝君猛舍一腔血，莫学檀公误乃翁。乘桴颐浩元无策，进跸丰公妙达权。宁死老身终不去，太皇此语可回天。覆按山陵挈累行，金多季子橐赍轻。殿中御史尤堪戮，尽室逃归骇一城。囊封癸酉罄愚惷，第一亲征次守江。啼得血流无用处，自怜弱步要丰扛。阜录新书幸已成，名山藏去复传人。毋令十载编摩苦，竟与家书共厄秦。
孤愤吟十三首·其一
作者：高斯得
朝代：宋
体裁：古风

桧侂当权十五年，始终只被一私缠。人心失尽天心怒，燎火炎炎故不然。
孤愤吟十三首·其一三
作者：高斯得
朝代：宋

阜录新书幸已成，名山藏去復传人。
毋令十载编摩苦，竟与家书共厄秦。
孤愤吟十三首·其七
作者：高斯得
朝代：宋

无罪无辜窜逐人，几经大霈不沾恩。更将改正张罗网，结尽千千万万冤。
孤愤吟十三首·其七
作者：高斯得
朝代：宋

无罪无辜窜逐人，几经大霈不霑恩。
更将改正张罗网，结尽千千万万冤。
孤愤吟十三首·其三
作者：高斯得
朝代：宋

先帝方归盛德园，龙輴半夜浙江边。孤臣泣血无他请，愿把奸臣诉九天。
孤愤吟十三首·其三
作者：高斯得
朝代：宋

先帝方归盛德园，龙輴半夜浙江边。
孤臣泣血无他请，愿把姦臣诉九天。
孤愤吟十三首·其九
作者：高斯得
朝代：宋
体裁：古风

督帐行趋建业东，壮哉迎敌气如虹。劝君猛舍一腔血，莫学檀公误乃翁。
孤愤吟十三首·其二
作者：高斯得
朝代：宋

金缯私许北方盟，君父前头却隐情。今日祸胎从此始，罪浮孽桧与权京。
孤愤吟十三首·其二
作者：高斯得
朝代：宋

金缯私许北方盟，君父前头却隠情。
今日祸胎从此始，罪浮孽桧与权京。
孤愤吟十三首·其五
作者：高斯得
朝代：宋
体裁：古风

国家元气是人材，稍露光芒尽力摧。今日举朝皆妇女，邦衡此语亦诚哉。
孤愤吟十三首·其八
作者：高斯得
朝代：宋
体裁：古风

彊买民田自噬肤，大家破尽为催租。几多怨气冲霄汉，天欲无诛可得乎。
孤愤吟十三首·其六
作者：高斯得
朝代：宋

扫除学法啖诸生，精锐销磨直可坑。乞斩三奸亦人尔，汝曹何忍负斋黉。
孤愤吟十三首·其六
作者：高斯得
朝代：宋

扫除学法啖诸生，精锐销磨直可坑。
乞斩三姦亦人尔，汝曹何忍负斋黉。
孤愤吟十三首·其十
作者：高斯得
朝代：宋
体裁：古风

乘桴颐浩元无策，进跸丰公妙达权。宁死老身终不去，太皇此语可回天。
孤愤吟十三首·其十一
作者：高斯得
朝代：宋
体裁：古风

覆按山陵挈累行，金多季子橐赍轻。殿中御史尤堪戮，尽室逃归骇一城。
孤愤吟十三首·其十三
作者：高斯得
朝代：宋

阜录新书幸已成，名山藏去复传人。毋令十载编摩苦，竟与家书共厄秦。
孤愤吟十三首·其十二
作者：高斯得
朝代：宋
体裁：古风

囊封癸酉罄愚惷，第一亲征次守江。啼得血流无用处，自怜弱步要丰扛。
孤愤吟十三首·其四
作者：高斯得
朝代：宋
体裁：古风

军功阁束万人多，兵部门前雀可罗。悍将武夫心失尽，可知弃甲与投戈。
孤愤吟四十韵
作者：高斯得
朝代：宋
体裁：古风

岷峨老人白头哭，宇宙频年生意蹙。自从解绶远遁逃，日望君王戒危辱。幡然尽改乱亡事，斩新为辑和平福。丛祠猎去嗥夜狐，远岳收取鸣阳族。闳籍惟供永巷埽，窦梁总向高阁束。上方月进绝前蹊，污吏日攘行显僇。赋租时为率土蠲，恩泽尤当近畿足。圣心悔祸诚勇猛，天命何忧难迓续。老人静中揩眼看，时事转觉令心寒。旄头妖彗久不出，黔首剜肉殊未完。炎然凶渠气脉壮，莆婺奸党根株盘。小臣乘间肆邪论，众正盈庭徒坐观。北衙无人素为地，南徼何路能通天。首血淋漓谁困邓，头子勾追空忆韩。仪舜鸣周九苞凤，溢序盈庭五彩鸾。若为千载遭圣代，不肯一唳惊朝端。得非尽善遇尧舜，毋庸卖直同箕干。我闻屋漏知在下，君欲箸筹烦暂借。尺籍无粮创市田，告身易醉空酬价。膏腴已被公家夺，硗瘠复遭奸佃吓。积庾如京宁复得，羸胔盈沟谁为嘅。蚩尤兵革自久远，新莽王田徒扰害。哀鸿惨淡集中泽，饥虎咆哮行旷野。柯山一鬨犹未平，苕水三贪尤可怕。罔民白撰肯蠲除，括税红由恣姑嘬。城门口嗅严酒搉，民屋寸量甚间架。瘠人封己信可诛，剥下媚上当何如。崔烈为公近日有，刘毅答诏今时无。民间已食乌昧草，天上犹积琼林储。小人长国但牟利，大学生财谁读书。民贫盗起已有兆，内敉外宁犹贡谀。纷纷谄子谅无责，挺挺诸贤何不图。芳草为萧晚节坏，嘉橘成枳中年渝。虞庭盛际枉者直，周室衰时哲亦愚。漳滨病叟愁谁语，杜曲诗翁恍如晤。最怜稷契许身愚，岂谓阴何用心苦。每篇必寓忧世怀，直笔宁愁当国忤。法律森严信殊绝，对属始终无龃龉。嗟予衰老才力弱，稽首名贤晨夕慕。忧来援笔偶成章，力戒负囊毋辄露。
孤愤吟四十韵
作者：高斯得
朝代：宋

岷峨老人白头哭，宇宙频年生意蹙。自从解绶远遁逃，日望君王戒危辱。幡然尽改乱亡事，斩新为辑和平福。丛祠猎去嘷夜狐，远岳收取鸣阳族。闳籍惟供永巷埽，窦梁总向高阁束。上方月进绝前蹊，污吏日攘行显僇。赋租时为率土蠲，恩泽尤当近畿足。圣心悔祸诚勇猛，天命何忧难迓续。老人静中揩眼看，时事转觉令心寒。旄头妖彗久不出，黔首剜肉殊未完。炎然凶渠气脉壮，莆婺奸党根株盘。小臣乘间肆邪论，众正盈庭徒坐观。北衙无人素为地，南徼何路能通天。首血淋漓谁困邓，头子勾追空忆韩。仪舜鸣周九苞凤，溢序盈庭五彩鸾。若为千载遭圣代，不肯一唳惊朝端。得非尽善遇尧舜，毋庸卖直同箕干。我闻屋漏知在下，君欲箸筹烦暂借。尺籍无粮创市田，告身易醉空酬价。膏腴已被公家夺，硗瘠复遭奸佃嚇。积庾如京宁复得，羸胔盈沟谁为嘅。蚩尤兵革自久远，新莽王田徒扰害。哀鸿惨淡集中泽，饥虎咆哮行旷野。柯山一鬨犹未平，苕水三贪尤可怕。罔民白撰肯蠲除，括税红由恣姑嘬。城门口嗅严酒搉，民屋寸量甚间架。瘠人封己信可诛，剥下媚上当何如。崔烈为公近日有，刘毅答诏今时无。民间已食乌昧草，天上犹积琼林储。小人长国但牟利，大学生财谁读书。民贫盗起已有兆，内敉外宁犹贡谀。纷纷谄子谅无责，挺挺诸贤何不图。芳草为萧晚节坏，嘉橘成枳中年渝。虞庭盛际枉者直，周室衰时哲亦愚。漳滨病叟愁谁语，杜曲诗翁恍如晤。最怜稷契许身愚，岂谓阴何用心苦。每篇必寓忧世怀，直笔宁愁当国忤。法律森严信殊绝，对属始终无龃龉。嗟予衰老才力弱，稽首名贤晨夕慕。忧来援笔偶成章，力戒负囊毋辄露。
孤愤吟四十韵
作者：高斯得
朝代：宋

岷峨老人白头哭，宇宙频年生意蹙。
自从解绶远遁逃，日望君王戒危辱。
幡然尽改乱亡事，斩新为辑和平福。
丛祠猎去嘷夜狐，远岳收取鸣阳族。
闳籍惟供永巷埽，窦梁总向高阁束。
上方月进绝前蹊，污吏日攘行显僇。
赋租时为率土蠲，恩泽尤当近畿足。
圣心悔祸诚勇猛，天命何忧难迓续。
老人静中揩眼看，时事转觉令心寒。
旄头妖彗久不出，黔首剜肉殊未完。
炎然凶渠气脉壮，莆婺姦党根株盘。
小臣乘间肆邪论，众正盈庭徒坐观。
北衙无人素为地，南徼何路能通天。
首血淋漓谁困邓，头子勾追空忆韩。
仪舜鸣周九苞凤，溢序盈庭五彩鸾。
若为千载遭圣代，不肯一唳惊朝端。
得非尽善遇尧舜，毋庸卖直同箕干。
我闻屋漏知在下，君欲箸筹烦暂借。
尺籍无粮创市田，告身易醉空酬价。
膏腴已被公家夺，硗瘠復遭姦佃吓。
积庾如京宁復得，羸胔盈沟谁为嘅。
蚩尤兵革自久远，新莽王田徒扰害。
哀鸿惨淡集中泽，饥虎咆哮行旷野。
柯山一鬨犹未平，苕水三贪尤可怕。
罔民白撰肯蠲除，括税红由恣姑嘬。
城门口嗅严酒搉，民屋寸量甚间架。
瘠人封己信可诛，剥下媚上当何如。
崔烈为公近日有，刘毅答诏今时无。
民间已食乌昧草，天上犹积琼林储。
小人长国但牟利，大学生财谁读书。
民贫盗起已有兆，内敉外宁犹贡谀。
纷纷谄子谅无责，挺挺诸贤何不图。
芳草为萧晚节坏，嘉橘成枳中年渝。
虞庭盛际枉者直，周室衰时哲亦愚。
漳滨病叟愁谁语，杜曲诗翁恍如晤。
最怜稷契许身愚，岂谓阴何用心苦。
每篇必寓忧世怀，直笔宁愁当国忤。
法律森严信殊绝，对属始终无龃龉。
嗟予衰老才力弱，稽首名贤晨夕慕。
忧来援笔偶成章，力戒负囊毋辄露。
孤憤吟十三首·其一
作者：高斯得
朝代：宋

檜侂當權十五年，始終只被一私纏。
人心失盡天心怒，燎火炎炎故不然。
孤憤吟十三首·其一〇
作者：高斯得
朝代：宋

乘桴頤浩元無策，進蹕豐公妙達權。
寧死老身終不去，太皇此語可回天。
孤憤吟十三首·其一一
作者：高斯得
朝代：宋

覆按山陵挈累行，金多季子橐齎輕。
殿中御史尤堪戮，盡室逃歸駭一城。
孤憤吟十三首·其一三
作者：高斯得
朝代：宋

阜錄新書幸已成，名山藏去復傳人。
毋令十載編摩苦，竟與家書共厄秦。
孤憤吟十三首·其一二
作者：高斯得
朝代：宋

囊封癸酉罄愚惷，第一親征次守江。
啼得血流無用處，自憐弱步要豐扛。
孤憤吟十三首·其七
作者：高斯得
朝代：宋

無罪無辜竄逐人，幾經大霈不霑恩。
更將改正張羅網，結盡千千萬萬冤。
孤憤吟十三首·其三
作者：高斯得
朝代：宋

先帝方歸盛德園，龍輴半夜浙江邊。
孤臣泣血無他請，願把姦臣訴九天。
孤憤吟十三首·其九
作者：高斯得
朝代：宋

督帳行趨建業東，壯哉迎敵氣如虹。
勸君猛捨一腔血，莫學檀公誤乃翁。
孤憤吟十三首·其二
作者：高斯得
朝代：宋

金繒私許北方盟，君父前頭却隠情。
今日禍胎從此始，罪浮孽檜與權京。
孤憤吟十三首·其五
作者：高斯得
朝代：宋

國家元氣是人材，稍露光芒盡力摧。
今日舉朝皆婦女，邦衡此語亦誠哉。
孤憤吟十三首·其八
作者：高斯得
朝代：宋

彊買民田自噬膚，大家破盡爲催租。
幾多怨氣沖霄漢，天欲無誅可得乎。
孤憤吟十三首·其六
作者：高斯得
朝代：宋

掃除學法啗諸生，精銳銷磨直可坑。
乞斬三姦亦人爾，汝曹何忍負齋黌。
孤憤吟十三首·其四
作者：高斯得
朝代：宋

軍功閣束萬人多，兵部門前雀可羅。
悍將武夫心失盡，可知棄甲與投戈。
孤憤吟四十韻
作者：高斯得
朝代：宋

岷峨老人白頭哭，宇宙頻年生意蹙。
自從解綬遠遁逃，日望君王戒危辱。
幡然盡改亂亡事，斬新爲輯和平福。
叢祠獵去嘷夜狐，遠嶽收取鳴陽族。
閎籍惟供永巷埽，竇梁總向高閣束。
上方月進絕前蹊，汙吏日攘行顯僇。
賦租時爲率土蠲，恩澤尤當近畿足。
聖心悔禍誠勇猛，天命何憂難迓續。
老人靜中揩眼看，時事轉覺令心寒。
旄頭妖彗久不出，黔首剜肉殊未完。
炎然凶渠氣脈壯，莆婺姦黨根株盤。
小臣乘間肆邪論，衆正盈庭徒坐觀。
北衙無人素爲地，南徼何路能通天。
首血淋漓誰困鄧，頭子勾追空憶韓。
儀舜鳴周九苞鳳，溢序盈庭五彩鸞。
若爲千載遭聖代，不肯一唳驚朝端。
得非盡善遇堯舜，毋庸賣直同箕干。
我聞屋漏知在下，君欲箸籌煩暫借。
尺籍無糧創市田，告身易醉空酬價。
膏腴已被公家奪，磽瘠復遭姦佃嚇。
積庾如京寧復得，羸胔盈溝誰爲嘅。
蚩尤兵革自久遠，新莽王田徒擾害。
哀鴻慘淡集中澤，饑虎咆哮行曠野。
柯山一鬨猶未平，苕水三貪尤可怕。
罔民白撰肯蠲除，括稅紅由恣姑嘬。
城門口嗅嚴酒搉，民屋寸量甚間架。
瘠人封己信可誅，剝下媚上當何如。
崔烈爲公近日有，劉毅答詔今時無。
民間已食烏昧草，天上猶積瓊林儲。
小人長國但牟利，大學生財誰讀書。
民貧盜起已有兆，內敉外寧猶貢諛。
紛紛諂子諒無責，挺挺諸賢何不圖。
芳草爲蕭晚節壞，嘉橘成枳中年渝。
虞庭盛際枉者直，周室衰時哲亦愚。
漳濱病叟愁誰語，杜曲詩翁恍如晤。
最憐稷契許身愚，豈謂陰何用心苦。
每篇必寓憂世懷，直筆寧愁當國忤。
法律森嚴信殊絕，對屬始終無齟齬。
嗟予衰老才力弱，稽首名賢晨夕慕。
憂來援筆偶成章，力戒負囊毋輒露。
学诗
作者：高斯得
朝代：宋

燕说谈古书，六籍无诗如。彼序鬼一车，毛郑贲其须。古今几大儒，亦复鼓应桴。历年二千馀，耳目为所驱。卓哉紫阳朱，订顽砭其愚。俗说力扫除，沙沉得简珠。士惑真难祛，于今道犹孤。高叟一鄙夫，服膺与世殊。在天悬方诸，如闻叹起予。
学诗
作者：高斯得
朝代：宋

燕说谈古书，六籍无诗如。
彼序鬼一车，毛郑贲其须。
古今几大儒，亦復鼓应桴。
历年二千余，耳目为所驱。
卓哉紫阳朱，订顽砭其愚。
俗说力扫除，沙沉得简珠。
士惑真难祛，于今道犹孤。
高叟一鄙夫，服膺与世殊。
在天悬方诸，如闻嘆起予。
學詩
作者：高斯得
朝代：宋

燕說談古書，六籍無詩如。
彼序鬼一車，毛鄭賁其須。
古今幾大儒，亦復鼓應桴。
歷年二千餘，耳目爲所驅。
卓哉紫陽朱，訂頑砭其愚。
俗說力掃除，沙沉得簡珠。
士惑真難祛，于今道猶孤。
高叟一鄙夫，服膺與世殊。
在天懸方諸，如聞嘆起予。
官田行
作者：高斯得
朝代：宋

噫呼嘻乐哉，咸淳三年之秋大有年。近自浙河东西江与淮，远及七闽二广连四川。黄云一望千万里，莫辨东西南北阡。瓯窭污邪满沟塍，秧马折轴担赪肩。天公更好事，十日不打雨。三边不动尘，穑人更何虑。自从田归官，百姓糟糠难。况复连年苦饥馑，草根木实为珍餐。嵯峨殍骨横千里，待得今年能者几。只道伸眉得一笑，酒肉淋漓浑舍喜。谁知一粒不入肠，总是公家主家米。夜闻东家邻，偃仰啼孤婢。我问汝为谁，答云无食无儿穷妇人。今年公田分司官吏恶，那有遗秉滞穗沾饥贫。大家京坁那复有，惜米如珠藏在囷。我闻唐家天子即位当四年，天下斗米惟三钱。我皇不减贞观主，相公亦如房杜贤。奈何米价百倍踰贞观，此病岂得无其源。呜呼噫嘻，我知之矣。自从买公田，丰年亦凶年。此何人哉，悠悠苍天。更有一事尤堪怪，欲说未说心先怕。今年处处皆有秋，何故天台大水独无一粒收。一粒不收犹自可，臣水王，君火囚，此事颇关宗社忧。书生守经论白黑，无乃将身豺贙投。
官田行
作者：高斯得
朝代：宋

噫呼嘻乐哉，咸淳三年之秋大有年。
近自浙河东西江与淮，远及七闽二广连四川。
黄云一望千万里，莫辨东西南北阡。
瓯窭污邪满沟塍，秧马折轴担頳肩。
天公更好事，十日不打雨。
三边不动尘，穑人更何虑。
自从田归官，百姓糟糠难。
况復连年苦饥馑，草根木实为珍餐。
嵯峨殍骨横千里，待得今年能者几。
只道伸眉得一笑，酒肉淋漓浑舍喜。
谁知一粒不入肠，总是公家主家米。
夜闻东家邻，偃仰啼孤婢。
我问汝为谁，答云无食无儿穷妇人。
今年公田分司官吏恶，那有遗秉滞穗霑饥贫。
大家京坁那復有，惜米如珠藏在囷。
我闻唐家天子即位当四年，天下斗米惟三钱。
我皇不减贞观主，相公亦如房杜贤。
奈何米价百倍踰贞观，此病岂得无其源。
呜呼噫嘻，我知之矣。
自从买公田，丰年亦凶年。
此何人哉，悠悠苍天。
更有一事尤堪怪，欲说未说心先怕。
今年处处皆有秋，何故天台大水独无一粒收。
一粒不收犹自可，臣水王，君火囚，此事颇关宗社忧。
书生守经论白黑，无乃将身豺贙投。
官田行
作者：高斯得
朝代：宋

噫呼嘻樂哉，咸淳三年之秋大有年。
近自浙河東西江與淮，遠及七閩二廣連四川。
黄雲一望千萬里，莫辨東西南北阡。
甌窶汙邪滿溝塍，秧馬折軸擔頳肩。
天公更好事，十日不打雨。
三邊不動塵，穡人更何慮。
自從田歸官，百姓糟糠難。
况復連年苦饑饉，草根木實爲珍餐。
嵯峨殍骨橫千里，待得今年能者幾。
只道伸眉得一笑，酒肉淋漓渾舍喜。
誰知一粒不入腸，總是公家主家米。
夜聞東家鄰，偃仰啼孤婢。
我問汝爲誰，答云無食無兒窮婦人。
今年公田分司官吏惡，那有遺秉滯穗霑饑貧。
大家京坁那復有，惜米如珠藏在囷。
我聞唐家天子即位當四年，天下斗米惟三錢。
我皇不減貞觀主，相公亦如房杜賢。
奈何米價百倍踰貞觀，此病豈得無其源。
嗚呼噫嘻，我知之矣。
自從買公田，豐年亦凶年。
此何人哉，悠悠蒼天。
更有一事尤堪怪，欲說未說心先怕。
今年處處皆有秋，何故天台大水獨無一粒收。
一粒不收猶自可，臣水王，君火囚，此事頗關宗社憂。
書生守經論白黑，無乃將身豺贙投。
宴建宁知府赵尚书乐语
作者：高斯得
朝代：宋

本意苕溪老钓蓬，乘轺来访玉仙翁。并游元自从迂叟，将漕何妨拜潞公。宿世神交双剑合，平生心事一樽同。乾坤整顿须公等，夜掣铃绦紫禁风。
宴建宁知府赵尚书乐语
作者：高斯得
朝代：宋

本意苕溪老钓蓬，乘轺来访玉仙翁。
并游元自从迂叟，将漕何妨拜潞公。
宿世神交双剑合，平生心事一樽同。
干坤整顿须公等，夜掣铃绦紫禁风。
宴建寧知府趙尚書樂語
作者：高斯得
朝代：宋

本意苕溪老釣蓬，乘軺來訪玉仙翁。
並遊元自從迂叟，將漕何妨拜潞公。
宿世神交雙劍合，平生心事一樽同。
乾坤整頓須公等，夜掣鈴絛紫禁風。
平生欲一游金陵而不得再用韵简不浮
作者：高斯得
朝代：宋
体裁：古风

金陵帝王州，遗事多典午。我昔读其书，抚卷辄凄苦。一时豪杰士，错出可胜数。荣名既销歇，陈迹付离黍。惟有东山翁，于今尚翘楚。我欲一访之，千载同晤语。酒于白下酌，茗向钟山煮。北道有主人，载酒思出祖。但畏傍人讥，率野非兕虎。此事从昔然，非予独龃龉。
平生欲一遊金陵而不得再用韻簡不浮
作者：高斯得
朝代：宋

金陵帝王州，遺事多典午。
我昔讀其書，撫卷輒凄苦。
一時豪傑士，錯出可勝數。
榮名既銷歇，陳迹付離黍。
惟有東山翁，于今尚翹楚。
我欲一訪之，千載同晤語。
酒於白下酌，茗向鍾山煮。
北道有主人，載酒思出祖。
但畏傍人譏，率野非兕虎。
此事從昔然，非予獨齟齬。
庸斋再赋予亦再和
作者：高斯得
朝代：宋

苕滨衰白一羁人，五玷皇华遣使臣。
已自无恩及南楚，那能有福散东闽。
预忧刺史声名减，不称君侯佳句新。
踏徧山川成底事，徒令沮溺笑知津。
庸斋再赋予亦再和
作者：高斯得
朝代：宋

苕滨衰白一羁人，五玷皇华遣使臣。已自无恩及南楚，那能有福散东闽。预忧刺史声名减，不称君侯佳句新。踏遍山川成底事，徒令沮溺笑知津。
庸齋再賦予亦再和
作者：高斯得
朝代：宋

苕濱衰白一羈人，五玷皇華遣使臣。
已自無恩及南楚，那能有福散東閩。
預憂刺史聲名減，不稱君侯佳句新。
踏徧山川成底事，徒令沮溺笑知津。
建宁府宴徐意一知院乐语
作者：高斯得
朝代：宋

幅巾支杖勇还乡，昨夜方开昼锦堂。
司马高风倾国慕，韩公晚节袭人香。
已忻绿野修初服，好为丹山酹一觞。
卜夜莫嫌秋漏永，仙翁鹤骨尽康强。
建宁府宴徐意一知院乐语
作者：高斯得
朝代：宋

幅巾支杖勇还乡，昨夜方开昼锦堂。司马高风倾国慕，韩公晚节袭人香。已忻绿野脩初服，好为丹山酹一觞。卜夜莫嫌秋漏永，仙翁鹤骨尽康强。
建宁府鹿鸣宴诗
作者：高斯得
朝代：宋
体裁：七言律诗

鹤书夜下建溪南，拔尽乡英万口谈。帝阙伫听胪唱九，宾筵试咏鹿鸣三。身名虽待文章显，气质须从道义涵。海内如今人物眇，掀天事业要奇男。
建寧府宴徐意一知院樂語
作者：高斯得
朝代：宋

幅巾支杖勇還鄉，昨夜方開晝錦堂。
司馬高風傾國慕，韓公晚節襲人香。
已忻綠野脩初服，好爲丹山酹一觴。
卜夜莫嫌秋漏永，仙翁鶴骨儘康强。
建寧府鹿鳴宴詩
作者：高斯得
朝代：宋

鶴書夜下建谿南，拔盡鄉英萬口談。
帝闕佇聽臚唱九，賓筵試詠鹿鳴三。
身名雖待文章顯，氣質須從道義涵。
海內如今人物眇，掀天事業要奇男。
思耕亭
作者：高斯得
朝代：宋

莘郊投耒兴，六百奠殷祀。南阳辍耰出，汉业偾还起。圣贤忧世心，秋月照寒水。彼哉植杖徒，长往见何庳。我读逸民传，初讶子陵志。赤符燄方张，注想资共理。掉头归深山，缪洗巢父耳。六经凛刀尺，云乎不斯畏。反覆史氏词，陵去良有以。维人验进德，必于师友试。历试犹夫人，成就安能伟。挽士亦既来，舍王宁得已。汉道汝不衡，先生可轻议。钓台千万篇，未有惬予意。赋诗题思耕，聊与发斯义。
思耕亭
作者：高斯得
朝代：宋

莘郊投耒兴，六百奠殷祀。
南阳辍耰出，汉业偾还起。
圣贤忧世心，秋月照寒水。
彼哉植杖徒，长往见见何庳。
我读逸民传，初讶子陵志。
赤符燄方张，注想资共理。
掉头归深山，缪洗巢父耳。
六经凛刀尺，云乎不斯畏。
反覆史氏词，陵去良有以。
维人验进德，必于师友试。
历试犹夫人，成就安能伟。
挽士亦既来，舍王宁得已。
汉道汝不衡，先生可轻议。
钓台千万篇，未有惬予意。
赋诗题思耕，聊与发斯义。
思耕亭
作者：高斯得
朝代：宋

莘郊投耒興，六百奠殷祀。
南陽輟耰出，漢業僨還起。
聖賢憂世心，秋月照寒水。
彼哉植杖徒，長往見見何庳。
我讀逸民傳，初訝子陵志。
赤符燄方張，注想資共理。
掉頭歸深山，繆洗巢父耳。
六經凜刀尺，云乎不斯畏。
反覆史氏詞，陵去良有以。
維人驗進德，必於師友試。
歷試猶夫人，成就安能偉。
挽士亦既來，舍王寧得已。
漢道汝不衡，先生可輕議。
釣臺千萬篇，未有愜予意。
賦詩題思耕，聊與發斯義。
感事
作者：高斯得
朝代：宋
体裁：古风

太师百僚长，历代皆有之。所用有贤否，邦以分安危。惟彼太公望，桓桓定周基。至于尹氏徒，宁逃小雅讥。汉唐姑勿论，我朝有元龟。潞公四朝老，德望镇华夷。咄哉京桧侂，言之可歔欷。近者扬王庭，举朝莫言非。太潞不可作，吾其谁与归。
感事
作者：高斯得
朝代：宋

太師百僚長，歷代皆有之。
所用有賢否，邦以分安危。
惟彼太公望，桓桓定周基。
至於尹氏徒，寧逃小雅譏。
漢唐姑勿論，我朝有元龜。
潞公四朝老，德望鎮華夷。
咄哉京檜侂，言之可歔欷。
近者揚王庭，舉朝莫言非。
太潞不可作，吾其誰與歸。
挽亡弟豫九制参诗
作者：高斯得
朝代：宋

山园有佳树，生处本同枝。
客土何年异，孤根两处移。
西栽种岭下，东植霅溪湄。
君壮方逢世，吾衰久忤时。
丘园甘寂寞，门户倚扶持。
乘障能名着，参筹婉画奇。
平生境虽顺，末路数终奇。
屡厄枭鸣暴，仍遭马踶危。
客魂翔寓里，旅榇出京师。
鴈泽羁孤影，鸰原踯躅悲。
殚予暮光景，恤汝众孤婺。
临穴万行泪，九原知不知。
挽亡弟豫九制参诗
作者：高斯得
朝代：宋

山园有佳树，生处本同枝。客土何年异，孤根两处移。西栽种岭下，东植霅溪湄。君壮方逢世，吾衰久忤时。丘园甘寂寞，门户倚扶持。乘障能名著，参筹婉画奇。平生境虽顺，末路数终奇。屡厄枭鸣暴，仍遭马踶危。客魂翔寓里，旅榇出京师。雁泽羁孤影，鸰原踯躅悲。殚予暮光景，恤汝众孤嫠。临穴万行泪，九原知不知。
挽亡弟豫九制參詩
作者：高斯得
朝代：宋

山園有佳樹，生處本同枝。
客土何年異，孤根兩處移。
西栽種嶺下，東植霅溪湄。
君壯方逢世，吾衰久忤時。
丘園甘寂寞，門戶倚扶持。
乘障能名著，參籌婉畫奇。
平生境雖順，末路數終奇。
屢厄梟鳴暴，仍遭馬踶危。
客魂翔寓里，旅櫬出京師。
鴈澤羈孤影，鴒原躑躅悲。
殫予暮光景，恤汝衆孤婺。
臨穴萬行淚，九原知不知。
时雪应祷周子车和东坡所次柳子玉韵见贻用韵答赋
作者：高斯得
朝代：宋

大冬衍阳人久渴，井泥无泉百川竭。老天有意濡沫之，一夜幻成三尺雪。勿嘲见卵索时夜，在眼来牟疑彷佛。蹇予谁敢贪天功，片片无非后皇德。由来此物贵腊前，况复霏霙当畅月。坡公守颍足风流，坐看斜飞咏愁绝。明朝亦欲踵前规，试与诸君相暖热。
时雪应祷周子车和东坡所次柳子玉韵见贻用韵答赋
作者：高斯得
朝代：宋

大冬衍阳人久渴，井泥无泉百川竭。
老天有意濡沫之，一夜幻成三尺雪。
勿嘲见卵索时夜，在眼来牟疑彷佛。
蹇予谁敢贪天功，片片无非后皇德。
由来此物贵腊前，况復霏霙当畅月。
坡公守颍足风流，坐看斜飞咏愁绝。
明朝亦欲踵前规，试与诸君相暖热。
春日偶成
作者：高斯得
朝代：宋

七年高卧霅溪滨，阅尽诸公上要津。
共怪朝无书一字，宁知项有铁千觔。
渊明肯仕义熙世，刘老要完元佑人。
四壁新堂基已就，从今饱挹洞庭春。
春日偶成
作者：高斯得
朝代：宋

七年高卧霅溪滨，阅尽诸公上要津。共怪朝无书一字，宁知项有铁千觔。渊明肯仕义熙世，刘老要完元祐人。四壁新堂基已就，从今饱挹洞庭春。
春日偶成
作者：高斯得
朝代：宋

七年高卧霅溪濱，閲盡諸公上要津。
共怪朝無書一字，寧知項有鐵千觔。
淵明肯仕義熙世，劉老要完元祐人。
四壁新堂基已就，從今飽挹洞庭春。
時雪應禱周子車和東坡所次柳子玉韻見貽用韻答賦
作者：高斯得
朝代：宋

大冬衍陽人久渴，井泥無泉百川竭。
老天有意濡沫之，一夜幻成三尺雪。
勿嘲見卵索時夜，在眼來牟疑彷彿。
蹇予誰敢貪天功，片片無非后皇德。
由來此物貴臘前，况復霏霙當暢月。
坡公守潁足風流，坐看斜飛詠愁絕。
明朝亦欲踵前規，試與諸君相暖熱。
晚秋
作者：高斯得
朝代：宋

颯颯晨飈凜，蕭蕭暝色凄。
拒霜城上下，衰柳岸東西。
老去慵青簡，憂來俯碧溪。
饑烏誰教汝，故作傍人啼。
晚秋
作者：高斯得
朝代：宋

飒飒晨飈凛，萧萧暝色凄。
拒霜城上下，衰柳岸东西。
老去慵青简，忧来俯碧溪。
饥乌谁教汝，故作傍人啼。
晚秋
作者：高斯得
朝代：宋

飒飒晨飙凛，萧萧暝色凄。拒霜城上下，衰柳岸东西。老去慵青简，忧来俯碧溪。饥乌谁教汝，故作傍人啼。
暮春即事
作者：高斯得
朝代：宋

皇天列四运，懿兹暮春熙。
和风着万物，观物令心怡。
如何魏晋后，词人总凄凄。
退之颇知道，及此尤伤悲。
宁非遘淹留，嘆老还嗟卑。
哀乐缘外感，安能识天时。
不见鲁中狂，陶然浴清沂。
问渠乐何事，无言对春晖。
人亡已千年，嘆息将安归。
暮春即事
作者：高斯得
朝代：宋

皇天列四运，懿兹暮春熙。和风著万物，观物令心怡。如何魏晋后，词人总凄凄。退之颇知道，及此尤伤悲。宁非遘淹留，叹老还嗟卑。哀乐缘外感，安能识天时。不见鲁中狂，陶然浴清沂。问渠乐何事，无言对春晖。人亡已千年，叹息将安归。
暮春即事
作者：高斯得
朝代：宋

皇天列四運，懿茲暮春熙。
和風著萬物，觀物令心怡。
如何魏晉後，詞人總淒淒。
退之頗知道，及此尤傷悲。
寧非遘淹留，嘆老還嗟卑。
哀樂緣外感，安能識天時。
不見魯中狂，陶然浴清沂。
問渠樂何事，無言對春暉。
人亡已千年，嘆息將安歸。
書事四首·其一
作者：高斯得
朝代：宋

晨炊出避寇，中夜尚傷弓。
赤地眠枯秸，青天入短蓬。
可憐窮白叟，所至聚黄童。
老耳雖多聵，時聞話相公。
書事四首·其三
作者：高斯得
朝代：宋

不必繙金匱，何須校石渠。
科條唐代典，刀尺漢人書。
後世應知我，時人莫起予。
祈天無厚望，更予十齡餘。
書事四首·其二
作者：高斯得
朝代：宋

坎壈乾坤志，蒼茫宇宙身。
十年猶鎩翮，尺澤豈遊鱗。
汗簡時鑽蠹，斯文企獲麟。
但憂來日少，滄海闊無津。
書事四首·其四
作者：高斯得
朝代：宋

兩月竄荆棘，愁生祇自憐。
屈盤茅屋底，擎跽野人前。
盡室踰百指，看囊無一錢。
長安望不見，何日靜戈鋋。
書室揭劉元城陳了齋像以自厲
作者：高斯得
朝代：宋

我昔天台游，偶得陳公像。
以公謫是邦，祠堂懸真相。
尋執憲于衡，復得劉元城。
以公子孫寓，家傳遺寫真。
揭之書室內，朝夕得晤對。
焉能爲之役，妄意他年配。
劉公色貞堅，疾惇固宜然。
陳公甚和易，排京乃敢言。
惇京爲腐草，二公長不老。
汝其擇于斯，庶以傳不朽。
桑貴有感
作者：高斯得
朝代：宋

我老與時忤，十年守窮空。
衣食相驅迫，遂師田舍翁。
每當春蠶起，不敢怠微躬。
晨興督家人，留心曲箔中。
客寓無田園，專仰買桑供。
豈謂桑陡貴，半路哀塗窮。
三百變三千，十倍價何穹。
家貲已典盡，厥費猶未充。
乃知楮法壞，流毒刀兵同。
蒼天此何人，血面訴難通。
棄蠶滿阬谷，行當歌大東。
預憂兒女曹，凜洌當嚴風。
我窮何足道，四海關吾胸。
赤子已露立，視天猶夢夢。
桑贵有感
作者：高斯得
朝代：宋

我老与时忤，十年守穷空。衣食相驱迫，遂师田舍翁。每当春蚕起，不敢怠微躬。晨兴督家人，留心曲箔中。客寓无田园，专仰买桑供。岂谓桑陡贵，半路哀涂穷。三百变三千，十倍价何穹。家赀已典尽，厥费犹未充。乃知楮法坏，流毒刀兵同。苍天此何人，血面诉难通。弃蚕满坑谷，行当歌大东。预忧儿女曹，凛洌当严风。我穷何足道，四海关吾胸。赤子已露立，视天犹梦梦。
桑贵有感
作者：高斯得
朝代：宋

我老与时忤，十年守穷空。
衣食相驱迫，遂师田舍翁。
每当春蚕起，不敢怠微躬。
晨兴督家人，留心曲箔中。
客寓无田园，专仰买桑供。
岂谓桑陡贵，半路哀涂穷。
三百变三千，十倍价何穹。
家赀已典尽，厥费犹未充。
乃知楮法坏，流毒刀兵同。
苍天此何人，血面诉难通。
弃蚕满阬谷，行当歌大东。
预忧儿女曹，凛洌当严风。
我穷何足道，四海关吾胸。
赤子已露立，视天犹梦梦。
次韵上饶温淳投赠
作者：高斯得
朝代：宋

从来箕斗只虚名，石火光中了一生。寂寞九京薶子政，荒凉三径老渊明。我方遁世人争弃，君独忧时意未平。多谢相逢便如故，次山词气浩纵横。
次韵上饶温淳投赠
作者：高斯得
朝代：宋

从来箕斗只虚名，石火光中了一生。
寂寞九京薶子政，荒凉三径老渊明。
我方遯世人争弃，君独忧时意未平。
多谢相逢便如故，次山词气浩纵横。
次韵不浮和东坡端午游真如寺
作者：高斯得
朝代：宋

君居秣陵时，日夜书旁午。念我方投闲，远方同甘苦。别来日月长，如发不可数。弟兄两浮萍，功名一炊黍。相逢饮佳节，小慰情悽楚。东坡旧公案，君房妙言语。乃翁满腹书，一字不堪煮。晚岁膝上君，端能继华祖。我已困屠龙，君应思画虎。相期寸田耕，心亨无龃龉。
次韵不浮和东坡端午游真如寺
作者：高斯得
朝代：宋

君居秣陵时，日夜书旁午。
念我方投闲，远方同甘苦。
别来日月长，如髮不可数。
弟兄两浮萍，功名一炊黍。
相逢饮佳节，小慰情悽楚。
东坡旧公案，君房妙言语。
乃翁满腹书，一字不堪煮。
晚岁膝上君，端能继华祖。
我已困屠龙，君应思画虎。
相期寸田耕，心亨无龃龉。
次韵不浮弟自金陵相过
作者：高斯得
朝代：宋

老夫睡眼方昏花，梦中忽闻歌隶华。暮春逢此晴雨好，足慰飘零少陵老。知君重踏东华尘，先访雪堂老师兄。大篇铿鍧来扣寂，读之宛如花萼集。花残谁复倚栏干，黄鹤催归呼子安。此花当屈第一指，徐娘风情犹可喜。诗成共赋岂厌多，惠连何不偕羊何。古来难并良与美，报答春光一盛旨。勿云数见恐不鲜，勿忧相煎豆萁然。我今已信天行止，小冯当门乃吾意。一春花恼只颠狂，行乐最怕功名妨。杜牧寻春迟有悔，且须十日浇磊隗。
次韵不浮弟自金陵相过
作者：高斯得
朝代：宋

老夫睡眼方昏花，梦中忽闻歌隶华。
暮春逢此晴雨好，足慰飘零少陵老。
知君重踏东华尘，先访雪堂老师兄。
大篇铿鍧来扣寂，读之宛如花萼集。
花残谁復倚栏干，黄鹤催归呼子安。
此花当屈第一指，徐娘风情犹可喜。
诗成共赋岂厌多，惠连何不偕羊何。
古来难并良与美，报答春光一盛旨。
勿云数见恐不鲜，勿忧相煎豆萁然。
我今已信天行止，小冯当门乃吾意。
一春花恼只颠狂，行乐最怕功名妨。
杜牧寻春迟有悔，且须十日浇磊隗。
次韵不浮问疾末章及蝗
作者：高斯得
朝代：宋

卧疴连夏秋，尔来收药喜。
羣腴久嚼蜡，今始甘鲂鲤。
自非天矜怜，安得吉祥止。
寄声问何如，感此远方弟。
炯然忧爱心，谆谆见词旨。
兼馈药笼珍，废疾居然起。
末章悼飞蝗，布阵长千里。
那知自北来，今亦徧苕水。
公田吏如虎，收拾无滞穗。
诉伤服大刑，遑哀室如毁。
古来此乱国，赤子先遭弃。
北桥千万仓，何翅敖洛峙。
一粒不肯捐，肯念饥由己。
谨勿传吾诗，隙间天蝼记。
次韵不浮问疾末章及蝗
作者：高斯得
朝代：宋

卧疴连夏秋，尔来收药喜。群腴久嚼蜡，今始甘鲂鲤。自非天矜怜，安得吉祥止。寄声问何如，感此远方弟。炯然忧爱心，谆谆见词旨。兼馈药笼珍，废疾居然起。末章悼飞蝗，布阵长千里。那知自北来，今亦遍苕水。公田吏如虎，收拾无滞穗。诉伤服大刑，遑哀室如燬。古来此乱国，赤子先遭弃。北桥千万仓，何翅敖洛峙。一粒不肯捐，肯念饥由己。谨勿传吾诗，隙间天蝼记。
次韵俞掞县尉见赠钓台赋梅
作者：高斯得
朝代：宋

严风摺繁圃，嘉卉难为香。坐令众芳林，直为萧艾乡。妖红与嫚紫，乘时斗新妆。梅生处扃外，皭然絅衣裳。独无摧折忧，一笑春洋洋。犹怀臭味感，苦口嗟难尝。风人妙托物，予德惭菲凉。坡公讵为役，涪翁可齐芳。尚此短兵接，当君阵堂堂。
次韵俞掞县尉见赠钓台赋梅
作者：高斯得
朝代：宋

严风摺繁圃，嘉卉难为香。
坐令众芳林，直为萧艾乡。
妖红与嫚紫，乘时斗新粧。
梅生处扃外，皭然絅衣裳。
独无摧折忧，一笑春洋洋。
犹怀臭味感，苦口嗟难尝。
风人妙託物，予德惭菲凉。
坡公讵为役，涪翁可齐芳。
尚此短兵接，当君阵堂堂。
次韵养源双溪阁野眺
作者：高斯得
朝代：宋

雨余久不眺寒城，平楚遥知一望清。
老杜颇慵看白谷，大王惟爱写黄庭。
剪裁花柳春刀尺，错综江山帝纬经。
终待幅巾同远望，逃他天械与天刑。
次韵养源双溪阁野眺
作者：高斯得
朝代：宋

雨馀久不眺寒城，平楚遥知一望清。老杜颇慵看白谷，大王惟爱写黄庭。剪裁花柳春刀尺，错综江山帝纬经。终待幅巾同远望，逃他天械与天刑。
次韵养源避暑西湖
作者：高斯得
朝代：宋
体裁：五言律诗

墙拥千竿竹，帘萦一穗香。避暄情散朗，怀旧意悲凉。小簟琉璃色，新醅琥珀光。梦回闻剥啄，浑欲懒衣裳。
次韵刘养源见寄
作者：高斯得
朝代：宋

咨余暮齿依蒲柳，见君无门惭九九。
小臣久去孔鸾庭，太史曾供牛马走。
忽闻妖彗出不虞，天子惊惶下手书。
孤忠泣血悼危乱，有诏不应心何如。
一阳剥尽羣阴长，四海八荒俱痛痒。
充庭溢序岂无人，借问何人真挺鲠。
老夫空忆陈王前，语戆惟惧人抄传。
擒贼擒王真古语，肯于鷄肋安尊拳。
相如虽乏三千牍，自谓一言能报国。
此腰揕斧尚不辞，更问世间閒祸福。
但愁蠖濩宸居深，司马门远终浮湛。
德音秩秩犹在耳，罪言杀士俄相寻。
权戚当朝底时节，不见朱云攀槛折。
弗于要处箴膏肓，毛举万端何屑屑。
友鹤仙人当暮秋，诗来开卷风飕飕。
句法森严何所自，丈夫冠冕垂前旒。
淡交如君真耐久，何不来同一杯酒。
期君他日孟浩然，男儿事业无穷年。
次韵刘养源见寄
作者：高斯得
朝代：宋

咨余暮齿依蒲柳，见君无门惭九九。小臣久去孔鸾庭，太史曾供牛马走。忽闻妖彗出不虞，天子惊惶下手书。孤忠泣血悼危乱，有诏不应心何如。一阳剥尽群阴长，四海八荒俱痛痒。充庭溢序岂无人，借问何人真挺鲠。老夫空忆陈王前，语戆惟惧人抄传。擒贼擒王真古语，肯于鸡肋安尊拳。相如虽乏三千牍，自谓一言能报国。此腰揕斧尚不辞，更问世间閒祸福。但愁蠖濩宸居深，司马门远终浮湛。德音秩秩犹在耳，罪言杀士俄相寻。权戚当朝底时节，不见朱云攀槛折。弗于要处箴膏肓，毛举万端何屑屑。友鹤仙人当暮秋，诗来开卷风飕飕。句法森严何所自，丈夫冠冕垂前旒。淡交如君真耐久，何不来同一杯酒。期君他日孟浩然，男儿事业无穷年。
次韵刘养源见寄二十韵
作者：高斯得
朝代：宋

山寺传好语，盈耳欢声腾。侧闻新天子，有意绥黎烝。金鸡肆大眚，民散蒙哀矜。诏书日夜下，合沓来凌兢。访落首鲐背，导谏延龟朋。讲习召遗席，轺车聘才能。官簿还故邸，孝思齐定陵。宛如春气至，顿释朝霜凝。神龙妙嘘云，妖狐疑听冰。维今万秕政，欲言何可胜。安得批肝血，排云叫觚棱。崇兰变成艾，春鸠化为鹰。贪夫野外贙，善类风中灯。百壬各自媚，两如偏见憎。盈庭苍玉佩，绝响朱弦绳。愿我圣明后，金台择先登。昭苏聩聩听，凌厉高高层。阴霾半夜駮，日月高衢升。吾侪老？亩，鼓腹歌中兴。齿发已自料，息翅甘冥鹏。
次韵刘养源见寄二十韵
作者：高斯得
朝代：宋
体裁：古风

山寺传好语，盈耳欢声腾。侧闻新天子，有意绥黎烝。金鸡肆大眚，民散蒙哀矜。诏书日夜下，合沓来凌兢。访落首鲐背，导谏延龟朋。讲习召遗席，轺车聘才能。官簿还故邸，孝思齐定陵。宛如春气至，顿释朝霜凝。神龙妙嘘云，妖狐疑听冰。维今万秕政，欲言何可胜。安得批肝血，排云叫觚棱。崇兰变成艾，春鸠化为鹰。贪夫野外贙，善类风中灯。百壬各自媚，两如偏见憎。盈庭苍玉佩，绝响朱弦绳。愿我圣明后，金台择先登。昭苏聩聩听，凌厉高高层。阴霾半夜駮，日月高衢升。吾侪老�亩，鼓腹歌中兴。齿发已自料，息翅甘冥鹏。
次韵刘养源见寄二十韵
作者：高斯得
朝代：宋

山寺传好语，盈耳欢声腾。
侧闻新天子，有意绥黎烝。
金鸡肆大眚，民散蒙哀矜。
诏书日夜下，合沓来凌兢。
访落首鲐背，导谏延龟朋。
讲习召遗席，轺车聘才能。
官簿还故邸，孝思齐定陵。
宛如春气至，顿释朝霜凝。
神龙妙嘘云，妖狐疑听冰。
维今万粃政，欲言何可胜。
安得批肝血，排云叫觚棱。
崇兰变成艾，春鸠化为鹰。
贪夫野外贙，善类风中灯。
百壬各自媚，两如偏见憎。
盈庭苍玉佩，绝响朱絃绳。
愿我圣明后，金台择先登。
昭苏聩聩听，凌厉高高层。
阴霾半夜駮，日月高衢升。
吾侪老𤱶亩，鼓腹歌中兴。
齿髮已自料，息翅甘冥鹏。
次韵刘友鹤端午三首
作者：高斯得
朝代：宋

昔经屈原坂，寒湍下悲鸣。又渡汨罗江，洐记曾输诚。慨彼幽乱国，成此湘累名。彫胡不受腻，淆予膳膏腥。离骚二十五，往往言其清。招汝千载后，来乎不来灵。桐江五月凉，波上抟层飔。伤屈念已怆，怀严濑逾滋。维彼不逢世，如斯良遇时。怀沙与钓濑，异节同光辉。故人去奚伤，宗国逃惧非。精义贵有质，圣远咨从谁。笺天欲移病，心与孤鹤飞。苔青弁峰秀，遥昔梦佳期。恬鳞慕深藻，倦翮怀安枝。焉能系浮名，翚翔辰升霏。已约东里伴，无烦北山移。他年倚涧门，望子蹁跹衣。
次韵刘友鹤端午三首·其一
作者：高斯得
朝代：宋

昔经屈原坂，寒湍下悲鸣。又渡汨罗江，洐记曾输诚。慨彼幽乱国，成此湘累名。彫胡不受腻，淆予膳膏腥。离骚二十五，往往言其清。招汝千载后，来乎不来灵。
次韵刘友鹤端午三首·其一
作者：高斯得
朝代：宋

昔经屈原坂，寒湍下悲鸣。
又渡汨罗江，洐记曾输诚。
慨彼幽乱国，成此湘纍名。
雕胡不受腻，淆予膳膏腥。
离骚二十五，往往言其清。
招汝千载后，来乎不来灵。
次韵刘友鹤端午三首·其三
作者：高斯得
朝代：宋

笺天欲移病，心与孤鹤飞。
苔青弁峯秀，遥昔梦佳期。
恬鳞慕深藻，倦翮怀安枝。
焉能繫浮名，翚翔辰昇霏。
已约东里伴，无烦北山移。
他年倚磵门，望子蹁跹衣。
次韵刘友鹤端午三首·其三
作者：高斯得
朝代：宋

笺天欲移病，心与孤鹤飞。苔青弁峰秀，遥昔梦佳期。恬鳞慕深藻，倦翮怀安枝。焉能系浮名，翚翔辰升霏。已约东里伴，无烦北山移。他年倚涧门，望子蹁跹衣。
次韵刘友鹤端午三首·其二
作者：高斯得
朝代：宋
体裁：古风

桐江五月凉，波上抟层飔。伤屈念已怆，怀严濑逾滋。维彼不逢世，如斯良遇时。怀沙与钓濑，异节同光辉。故人去奚伤，宗国逃惧非。精义贵有质，圣远咨从谁。
次韵功远兄惠诗见劳
作者：高斯得
朝代：宋

平生闻父师，择术明诺谔。
岂不依德言，其奈根器弱。
昕庭开兽樽，坐听诸臣咋。
谁其酌尝之，自牖勤纳约。
维时鹤山翁，铁作元佑脚。
振鬣一以鸣，万马立皆却。
此老埋虎丘，自顷气何索。
徽音阕不嗣，吾侪得无怍。
偶从锋镝余，来被缨组缚。
每怀季父风，自笑吾痹恶。
十驾希乘黄，其敢自菲薄。
啾啾竟何裨，有如丛间爵。
那知桓将军，早已惮孙绰。
鴥彼鞴上鹰，掣臂将汝攫。
何不追冥鸿，幡然见几作。
会逢故人刘，危言取眙愕。
腥庮忌雕胡，薋菉妬芳若。
遂仇作俑人，意欲屏医药。
乐哉余不亭，闲身颇堪着。
寒溪静可鉴，青山崒如削。
未能及黎侯，且可栖晋鄂。
凭谁共行藏，归语故山鹤。
次韵功远兄惠诗见劳
作者：高斯得
朝代：宋

平生闻父师，择术明诺谔。岂不依德言，其奈根器弱。昕庭开兽樽，坐听诸臣咋。谁其酌尝之，自牖勤纳约。维时鹤山翁，铁作元祐脚。振鬣一以鸣，万马立皆却。此老埋虎丘，自顷气何索。徽音阕不嗣，吾侪得无怍。偶从锋镝馀，来被缨组缚。每怀季父风，自笑吾痹恶。十驾希乘黄，其敢自菲薄。啾啾竟何裨，有如丛间爵。那知桓将军，早已惮孙绰。鴥彼韝上鹰，掣臂将汝攫。何不追冥鸿，幡然见几作。会逢故人刘，危言取眙愕。腥庮忌雕胡，薋菉妒芳若。遂仇作俑人，意欲屏医药。乐哉馀不亭，闲身颇堪著。寒溪静可鉴，青山崒如削。未能及黎侯，且可栖晋鄂。凭谁共行藏，归语故山鹤。
次韵北涧禅师留别
作者：高斯得
朝代：宋
体裁：古风

维北有深涧，其中贮幽泉。兹泥不可滓，万境涵澄鲜。老人挹其流，浊世相周旋。清寒涤腴腻，八解不敢专。我来宿招提，踰月从金仙。解后涧濒老，笔力回百川。参寥一以去，诗宗久无传。阿师佩密印，绝后如光前。禅房竹色静，秋深暑将阑。双岩傥入梦，寄予白云篇。
次韵周子车喜雨
作者：高斯得
朝代：宋

平生报国无才力，日夜只祈天雨粟。讵今岁事少差池，怪證谁云一而足。入春郡国多苦旱，起瞻四方何蹙蹙。陋邦愚守介其间，造物私之意何笃。桑蚕有岁麦有秋，十里欣欣人足欲。尔来勤雨才浃旬，日日眼穿云石触。哀哉赤子命如线，亟吁苍穹求迓续。果然马上天瓢翻，谁谓龙公悭一掬。吾侪所学自孔氏，颇信此身兼位育。真能办得一寸心，勺水固知焦可沃。君诗信美嫌太誇，只恐流传辜自速。八荒延首待甘霖，傅说谁其踵芳躅。
次韵周子车喜雨
作者：高斯得
朝代：宋

平生报国无才力，日夜只祈天雨粟。
讵今岁事少差池，怪证谁云一而足。
入春郡国多苦旱，起瞻四方何蹙蹙。
陋邦愚守介其间，造物私之意何笃。
桑蚕有岁麦有秋，十里欣欣人足欲。
尔来勤雨纔浃旬，日日眼穿云石触。
哀哉赤子命如綫，亟吁苍穹求迓续。
果然马上天瓢翻，谁谓龙公悭一掬。
吾侪所学自孔氏，颇信此身兼位育。
真能办得一寸心，勺水固知焦可沃。
君诗信美嫌太夸，只恐流传辜自速。
八荒延首待甘霖，傅说谁其踵芳躅。
次韵张䇓见寄
作者：高斯得
朝代：宋

掀髯一笑天地间，八代文衰谁为起。
夷陵丹砂空自光，中山老{兀夋}不可使。
一从麦秀获麟台，二千余载无文字。
谪仙岂无希圣心，谁其起予二三子。
张君忽赠白云句，墨妙笔精真可喜。
宗师奇涩费吟噍，三读方能得其意。
奋髯苍鼠色无冤，吐气黑蛟云可致。
恨子初筵我旅酬，妙处安能为摽指。
惧遭掎摭不哦诗，畏触祸刑宁作史。
翰林主人子墨卿，昔也同盟今趣异。
不见当年圣德诗，犹被他人呼怪鬼。
惭君问我乞余丸，安得锦囊出怀裏。
丈夫盖棺事始定，斯文固应付后死。
试问涪翁余七言，松苓臭味固相似。
次韵张䇓见寄
作者：高斯得
朝代：宋

掀髯一笑天地间，八代文衰谁为起。夷陵丹砂空自光，中山老■不可使。一从麦秀获麟台，二千馀载无文字。谪仙岂无希圣心，谁其起予二三子。张君忽赠白云句，墨妙笔精真可喜。宗师奇涩费吟噍，三读方能得其意。奋髯苍鼠色无冤，吐气黑蛟云可致。恨子初筵我旅酬，妙处安能为摽指。惧遭掎摭不哦诗，畏触祸刑宁作史。翰林主人子墨卿，昔也同盟今趣异。不见当年圣德诗，犹被他人呼怪鬼。惭君问我乞馀丸，安得锦囊出怀里。丈夫盖棺事始定，斯文固应付后死。试问涪翁馀七言，松苓臭味固相似。
次韵徐景说见寄併呈牟存叟
作者：高斯得
朝代：宋

东南有华屋，结构清江濆。
规橅百年远，庭宇无纤氛。
前林蓺杞梓，后圃植兰荪。
嘉宾日还往，门户生精魂。
虽惭北第壮，犹能植干坤。
主人遗后意，岂欲徒饱温。
相期大此屋，传世垂无垠。
人事一朝异，祖训成仇冤。
姦隶窃其柄，良朋中路捐。
殖货以自封，顾笑以为欢。
耳目就聋塞，谁其与忠言。
不念乃祖心，望尔椒聊蕃。
感激当世事，家国初无分。
宗子误置相，匪人转洪钧。
瘅善树羣慝，痏国开乱原。
权豪竞叨懫，赤子愁吟呻。
我室既尽毁，大盗将起吞。
藐焉虮蝨臣，埋轮承误恩。
睨冀不能击，狐狸加霆震。
抚己方自恧，顾指为尤愆。
百壬妄见猜，欲取棋枰翻。
谁知孤臣心，但求王室安。
举目百嫫中，莫若二子妍。
愿识径畈径，更认存齐存。
岁晚定三友，短羽追孤鶱。
次韵徐景说见寄并呈牟存叟
作者：高斯得
朝代：宋

东南有华屋，结构清江濆。规模百年远，庭宇无纤氛。前林蓺杞梓，后圃植兰荪。嘉宾日还往，门户生精魂。虽惭北第壮，犹能植乾坤。主人遗后意，岂欲徒饱温。相期大此屋，传世垂无垠。人事一朝异，祖训成仇冤。奸隶窃其柄，良朋中路捐。殖货以自封，顾笑以为欢。耳目就聋塞，谁其与忠言。不念乃祖心，望尔椒聊蕃。感激当世事，家国初无分。宗子误置相，匪人转洪钧。瘅善树群慝，痏国开乱原。权豪竞叨懫，赤子愁吟呻。我室既尽毁，大盗将起吞。藐焉虮虱臣，埋轮承误恩。睨冀不能击，狐狸加霆震。抚己方自恧，顾指为尤愆。百壬妄见猜，欲取棋枰翻。谁知孤臣心，但求王室安。举目百嫫中，莫若二子妍。愿识径畈径，更认存齐存。岁晚定三友，短羽追孤鶱。
次韵徐景说赠安象祖
作者：高斯得
朝代：宋

千仞岗头孤凤飞，翰林万族惊且啼。桐江得树一栖息，足以慰我饥渴思。飘然径度烂柯去，再仪天陛来何时。子今追逐一何远，所期不负平生知。独惭托我非所任，泌水洋洋难疗饥。夜光明月要人识，而我何知和与隋。端人择友必有取，定交从此夫何疑。长安绿槐十二街，五都游客争奔驰。咄哉掉臂不肯住，来同圣路乘坚肥。嗟余旧学荒已久，安能扣击探玄机。世事举目已可知，淹留此土终何为。苕溪一曲搅归梦，与子共赋临流诗。
次韵徐景说赠安象祖
作者：高斯得
朝代：宋

千仞岗头孤凤飞，翰林万族惊且啼。
桐江得树一栖息，足以慰我饥渴思。
飘然径度烂柯去，再仪天陛来何时。
子今追逐一何远，所期不负平生知。
独惭託我非所任，泌水洋洋难疗饥。
夜光明月要人识，而我何知和与隋。
端人择友必有取，定交从此夫何疑。
长安绿槐十二街，五都游客争奔驰。
咄哉掉臂不肯住，来同圣路乘坚肥。
嗟余旧学荒已久，安能扣击探玄机。
世事举目已可知，淹留此土终何为。
苕溪一曲搅归梦，与子共赋临流诗。
次韵戴石屏见寄
作者：高斯得
朝代：宋
体裁：五言律诗

霞峤诗人窟，夫君独擅场。太羹无厚味，嘉稷有真香。投老安蓬户，平生似草堂。遥知道机熟，尊酒百忧忘。
次韵戴石屏见简二首
作者：高斯得
朝代：宋

采玉探珠遍九围，先容分不到离奇。委心自信天行止，用世定惭道觉知。且可谩持东海钓，终期不负北山移。杜陵虽老心犹壮，盍与同寻蜀相祠。入东颇亦交名胜，安道闻孙更崛奇。明月清风能我共，高山流水只君知。遥怜把酒怀人处，正是登楼望远时。安得抽簪投海岸，相从朗诵快心诗。
次韵戴石屏见简二首·其一
作者：高斯得
朝代：宋
体裁：七言律诗

采玉探珠遍九围，先容分不到离奇。委心自信天行止，用世定惭道觉知。且可谩持东海钓，终期不负北山移。杜陵虽老心犹壮，盍与同寻蜀相祠。
次韵戴石屏见简二首·其二
作者：高斯得
朝代：宋
体裁：七言律诗

入东颇亦交名胜，安道闻孙更崛奇。明月清风能我共，高山流水只君知。遥怜把酒怀人处，正是登楼望远时。安得抽簪投海岸，相从朗诵快心诗。
次韵方泳道见寄
作者：高斯得
朝代：宋

延首浙河外，浮氛翳青天。下有豺与贙，纷其集中田。况复直岁祲，蒿莱莽连阡。民流入他郡，百里无人烟。咨予忝观风，七州命所悬。驻车问疾苦，入耳潸潸然。期令万苍黔，生意春无边。一网猎群饕，其敢诿力绵。天王自圣明，凝旒蔽其前。曰此何罪辜，而诬饮贪泉。奉使既不称，还印归民编。南窗可笑傲，双溪恣流连。不贪金门步，不慕东壁躔。但愿紫皇寤，赤子逃烹煎。贤聚国脉壮，吏良民瘼痊。臣虽就九死，没齿无怨言。方子远投赠，厉我弥贞坚。枯木已无心，安能被朱弦。江水倘可楫，吾其剑西川。
次韵方泳道见寄
作者：高斯得
朝代：宋

延首浙河外，浮氛翳青天。
下有豺与贙，纷其集中田。
况復直岁祲，蒿莱莽连阡。
民流入他郡，百里无人烟。
咨予忝观风，七州命所悬。
驻车问疾苦，入耳潸潸然。
期令万苍黔，生意春无边。
一网猎羣饕，其敢诿力绵。
天王自圣明，凝旒蔽其前。
曰此何罪辜，而诬饮贪泉。
奉使既不称，还印归民编。
南窗可笑傲，双溪恣流连。
不贪金门步，不慕东壁躔。
但愿紫皇寤，赤子逃烹煎。
贤聚国脉壮，吏良民瘼痊。
臣虽就九死，没齿无怨言。
方子远投赠，厉我弥贞坚。
枯木已无心，安能被朱絃。
江水倘可楫，吾其剑西川。
次韵施秀才新楼有赋
作者：高斯得
朝代：宋
体裁：七言律诗

白鹤山中熊豹姿，可怜营窟傍苕溪。无家那得还三蜀，寄迹堪嗤傅一齐。共诧閤能扪斗柄，谁知堂不爱榱题。厦成人已辞骚国，何日同登醉似泥。
次韵李通甫赋中秋
作者：高斯得
朝代：宋

秋容满苕溪，天籁生菌阁。幽怀对萧辰，意味更冲泊。招朋倾一盛，相与慰牢落。抵掌谈世事，亦可资一噱。须臾白玉盘，高挂青绡幕。赏心与景会，喜极悲还作。渺然望西南，慨想旧猿鹤。岂无首丘情，归去事耕凿。奈何朝廷上，聚铁方铸错。弃置勿复道，洗盏更深酌。我老倦吟诗，无悰纪行乐。故人诗筒来，晨檐有鸣鹊。
次韵李通甫赋中秋
作者：高斯得
朝代：宋

秋容满苕溪，天籁生菌阁。
幽怀对萧辰，意味更冲泊。
招朋倾一盛，相与慰牢落。
抵掌谈世事，亦可资一噱。
须臾白玉盘，高挂青绡幙。
赏心与景会，喜极悲还作。
渺然望西南，慨想旧猿鹤。
岂无首丘情，归去事耕凿。
奈何朝廷上，聚铁方铸错。
弃置勿復道，洗盏更深酌。
我老倦吟诗，无悰纪行乐。
故人诗筒来，晨檐有鸣鹊。
次韵王深道寄题其弟敏道菊山
作者：高斯得
朝代：宋

黄花有鉴能品人，俗士往往遭眼白。独怜寂寞陶长官，到死同盟不相释。至今采采东篱诗，千载晶光犹陆离。獶人妙质久无记，羞对纷纷女曹儿。子今风尘走异县，故山举头不可见。奈何友此隐逸花，三嗅幽香意中恋。我闻瀛堧足隑州，梦生八翼飞秋秋。不须苦觅菊山句，晚节相期拂衣去。
次韵王深道寄题其弟敏道菊山
作者：高斯得
朝代：宋

黄花有鉴能品人，俗士往往遭眼白。
独怜寂寞陶长官，到死同盟不相释。
至今采采东篱诗，千载晶光犹陆离。
獶人妙质久无记，羞对纷纷女曹儿。
子今风尘走异县，故山举头不可见。
奈何友此隠逸花，三嗅幽香意中恋。
我闻瀛堧足隑州，梦生八翼飞秋秋。
不须苦觅菊山句，晚节相期拂衣去。
次韵王深道见寄
作者：高斯得
朝代：宋
体裁：古风

社鼷屋鼠非难攻，我力如绵不能动。生令墨吏弥奋张，气涌如山高巃嵷。天王圣明侔日月，跂望丹霄眦几裂。孤忠耿耿达无路，独抱幽香分芜绝。诸偷恣睢方摇尾，忽报台州随逝水。人不代天天代人，造物明威乃如此。嗟予粗不愧守官，繄有承君镌志完。
次韵王深道见寄
作者：高斯得
朝代：宋

虚斋隐几坐，忧思来万端。我带旧盈骼，忽复数孔宽。追思昔迷复，驱驰困尘鞍。终蹈世涂险，衽席生泷滩。平生仗忠信，意若无惊湍。虽有被野罗，何篡凌风翰。嫠忧抱耿耿，进退良独难。亦欲纫蕙茝，殷勤奉所欢。终疑薛居州，一暴难胜寒。众阴日夜长，正气日以单。国枋落熏腐，民生困贪残。言路久榛棘，肉食咸空餐。蹇予宿嗜好，与世殊咸酸。柰何不自爱，当门植芳兰。故效五柳君，归求容膝安。我友在天末，洞我肠与肝。新诗妙镌发，字如汤铭盘。盍簪眇无因，东望慨其叹。遥闻病新愈，致我囊中丹。愿君彊吞咀，百年永相看。
次韵王深道见寄
作者：高斯得
朝代：宋

虚斋隠几坐，忧思来万端。
我带旧盈骼，忽復数孔宽。
追思昔迷復，驱驰困尘鞍。
终蹈世涂险，衽席生泷滩。
平生仗忠信，意若无惊湍。
虽有被野罗，何篡凌风翰。
嫠忧抱耿耿，进退良独难。
亦欲纫蕙茝，殷勤奉所欢。
终疑薛居州，一暴难胜寒。
众阴日夜长，正气日以单。
国枋落熏腐，民生困贪残。
言路久榛棘，肉食咸空餐。
蹇予宿嗜好，与世殊咸酸。
柰何不自爱，当门植芳兰。
故效五柳君，归求容膝安。
我友在天末，洞我肠与肝。
新诗妙镌发，字如汤铭盘。
盍簪眇无因，东望慨其叹。
遥闻病新愈，致我囊中丹。
愿君彊吞咀，百年永相看。
次韵王深道领客登翠屏
作者：高斯得
朝代：宋

东皇趣归旆，行色在陇麦。
抚旧念易盈，感逝忧难释。
谓春姑徐驱，为我咏今夕。
天涯浩漫漫，迷路那可索。
林芳坐自销，庭草已如积。
南亭慨灵运，东园悲阮籍。
咨余畏简书，无路追羣屐。
故知凝睇处，惟见嵊尖碧。
如邛欠宿愿，入越成误适。
一笑命渌樽，人生匪金石。
次韵王深道领客登翠屏
作者：高斯得
朝代：宋

东皇趣归旆，行色在陇麦。抚旧念易盈，感逝忧难释。谓春姑徐驱，为我咏今夕。天涯浩漫漫，迷路那可索。林芳坐自销，庭草已如积。南亭慨灵运，东园悲阮籍。咨余畏简书，无路追群屐。故知凝睇处，惟见嵊尖碧。如邛欠宿愿，入越成误适。一笑命渌樽，人生匪金石。
次韵王秉纯投赠三十韵
作者：高斯得
朝代：宋

狂客写孤愤，危词戁戁憸。
秋岩露节角，春林扫秾纤。
长铗剚横鰐，寸铁刳妖蟾。
赤子临横草，苍生捐盖苫。
无衣可自蔽，有突何由黔。
冽泉浸苞稂，白露摧苍蒹。
念此心怛怛，因之泪渐渐。
谁能坐扪舌，聊欲一奋髯。
百忧不易穷，千篇犹未餍。
生气凛不惫，死灰惊復炎。
敢云寡鹤唱，尚欲神龙潜。
拾遗爱薛孟，谪仙重王阎。
相邀共夜话，快读临风檐。
更阑堲频折，乐极酒屡拈。
国家正闲暇，上下方熙恬。
贾谊枉流恸，桓侯笑鍼砭。
无庸事吟讽，且復披湘缣。
缅怀西方美，遐想虞庭佥。
狂愚易构祸，讥刺徒招嫌。
舌出躬是瘁，戏言心如惔。
且当阮籍醉，莫待申屠箝。
及今不自悔，明神将汝歼。
之子七步才，时命三年淹。
江湖久放浪，虀盐应饇恹。
端如伏槛虎，更似缘竿鮎。
匮藏玉有美，台馈金无兼。
我欲引自近，寒盟应重燖。
弁山蕨可茹，苕溪鲫堪黏。
诺金虽未坠，许剑已可觇。
从今但洗耳，水程报邮籤。
次韵王秉纯投赠三十韵
作者：高斯得
朝代：宋

狂客写孤愤，危词戁戁憸。秋岩露节角，春林扫秾纤。长铗剚横鳄，寸铁刳妖蟾。赤子临横草，苍生捐盖苫。无衣可自蔽，有突何由黔。冽泉浸苞稂，白露摧苍蒹。念此心怛怛，因之泪渐渐。谁能坐扪舌，聊欲一奋髯。百忧不易穷，千篇犹未餍。生气凛不惫，死灰惊复炎。敢云寡鹤唱，尚欲神龙潜。拾遗爱薛孟，谪仙重王阎。相邀共夜话，快读临风檐。更阑堲频折，乐极酒屡拈。国家正闲暇，上下方熙恬。贾谊枉流恸，桓侯笑针砭。无庸事吟讽，且复披湘缣。缅怀西方美，遐想虞庭佥。狂愚易搆祸，讥刺徒招嫌。舌出躬是瘁，戏言心如惔。且当阮籍醉，莫待申屠钳。及今不自悔，明神将汝歼。之子七步才，时命三年淹。江湖久放浪，齑盐应饫恹。端如伏槛虎，更似缘竿鲇。匮藏玉有美，台馈金无兼。我欲引自近，寒盟应重燖。弁山蕨可茹，苕溪鲫堪黏。诺金虽未坠，许剑已可觇。从今但洗耳，水程报邮签。
次韵詹丞贺得祠
作者：高斯得
朝代：宋

我生天地间，自笑一疣物。燕蝠争晨暝，龙蠖安伸屈。三度侣黄冠，十载谢丹绂。无学陪旃厦，无才演纶綍。晨策恣幽探，午窗饶睡兀。平生正坐口，自使穷到骨。纷纷蝶争春，悄悄蟆啖月。从来彭泽琴，不胜昭阳羯。安有冷笑姿，可入艳阳节。积年几穴床，经旬不踰闑。时逐志和风，惯卧袁安雪。初无子公书，谁其项斯说。忽令管龙宫，传闻从雁帛。还来弄香火，幸不废书册。偷閒容我辈，用世付时哲。鹏鴳各逍遥，何烦较优劣。
次韵詹丞贺得祠
作者：高斯得
朝代：宋

我生天地间，自笑一疣物。
燕蝠争晨暝，龙蠖安伸屈。
三度侣黄冠，十载谢丹绂。
无学陪旃厦，无才演纶綍。
晨策恣幽探，午窗饶睡兀。
平生正坐口，自使穷到骨。
纷纷蝶争春，悄悄蟆啖月。
从来彭泽琴，不胜昭阳羯。
安有冷笑姿，可入艳阳节。
积年几穴床，经旬不踰闑。
时逐志和风，惯卧袁安雪。
初无子公书，谁其项斯说。
忽令管龙宫，传闻从鴈帛。
还来弄香火，幸不废书册。
偷閒容我辈，用世付时哲。
鹏鷃各逍遥，何烦较优劣。
次韵赵庸斋见寄
作者：高斯得
朝代：宋

人在南山第几重，采薇端可继高踪。
褰衣辟世锄三径，闭户求仁印五峰。
周室如何废常隶，楚人犹听集夫容。
大书元佑党魁传，今代岂无人姓龚。
次韵赵庸斋见寄
作者：高斯得
朝代：宋

人在南山第几重，采薇端可继高踪。褰衣辟世锄三径，闭户求仁印五峰。周室如何废常隶，楚人犹听集夫容。大书元祐党魁传，今代岂无人姓龚。
次韵赵庸斋贺除闽漕
作者：高斯得
朝代：宋
体裁：七言律诗

方向江湖拜散人，天王明圣尚哀臣。牵舟未得还三峡，乘传何堪使七闽。作牧幸逢青眼旧，论交宁叹白头新。却愁未税周原鞅，公已催归上要津。
次韵赵郎中泛舟之作
作者：高斯得
朝代：宋

危楼杰出清苕浒，一眺苍然尽平楚。
倚栏兴尽兰桡举，时听长年作吴语。
赵盾当权人共苦，白苹清风渺何处。
人生得閒价无伍，天遣吾侪共休汝。
公孙爱客茶屡煮，风味端能继桑苎。
晚凉一巵荐菰黍，清唱时闻采莲女。
纪兹胜践须燕许，好与留题镇烟屿。
吾诗老去浑漫与，不畏传抄殚万楮。
次韵赵郎中泛舟之作
作者：高斯得
朝代：宋

危楼杰出清苕浒，一眺苍然尽平楚。倚栏兴尽兰桡举，时听长年作吴语。赵盾当权人共苦，白蘋清风渺何处。人生得閒价无伍，天遣吾侪共休汝。公孙爱客茶屡煮，风味端能继桑苧。晚凉一卮荐菰黍，清唱时闻采莲女。纪兹胜践须燕许，好与留题镇烟屿。吾诗老去浑漫与，不畏传抄殚万楮。
次韵雪寒郡中粜米养源有赋
作者：高斯得
朝代：宋

父兮儿饥母兮寒，瓶中无粟囊无钱。天公何不知人苦，狞风裂肤雪塞户。我来日月虽未多，舛令已干天谴呵。医疮眼下尚无药，更有妙诀瘳沉疴。拔贫为富非不窘，坐视沟瘠吾何忍。长民要识天之天，此事前人固加谨。我仓我庾虽甚枵，且须倾空苏瘵凋。惭无大德与汝曹，聊以小惠为宽条。何时公私俱露积，慰我片片心事赤。圩丰食可接青黄，盗弭丸无探赤白。老夫藉手得归田，免讥取禾三百廛。君诗太誇不可传，吾恐闻者讥贪天。
次韵雪寒郡中粜米养源有赋
作者：高斯得
朝代：宋

父兮儿饥母兮寒，缾中无粟囊无钱。
天公何不知人苦，狞风裂肤雪塞户。
我来日月虽未多，舛令已干天谴呵。
医疮眼下尚无药，更有妙诀瘳沉疴。
拔贫为富非不窘，坐视沟瘠吾何忍。
长民要识天之天，此事前人固加谨。
我仓我庾虽甚枵，且须倾空苏瘵凋。
惭无大德与汝曹，聊以小惠为宽条。
何时公私俱露积，慰我片片心事赤。
圩丰食可接青黄，盗弭丸无探赤白。
老夫藉手得归田，免讥取禾三百廛。
君诗太夸不可传，吾恐闻者讥贪天。
次韻上饒溫淳投贈
作者：高斯得
朝代：宋

從來箕斗只虛名，石火光中了一生。
寂寞九京薶子政，荒凉三徑老淵明。
我方遯世人爭棄，君獨憂時意未平。
多謝相逢便如故，次山詞氣浩縱橫。
次韻不浮和東坡端午遊真如寺
作者：高斯得
朝代：宋

君居秣陵時，日夜書旁午。
念我方投閑，遠方同甘苦。
別來日月長，如髮不可數。
弟兄兩浮萍，功名一炊黍。
相逢飲佳節，小慰情悽楚。
東坡舊公案，君房妙言語。
乃翁滿腹書，一字不堪煮。
晚歲膝上君，端能繼華祖。
我已困屠龍，君應思畫虎。
相期寸田耕，心亨無齟齬。
次韻不浮問疾末章及蝗
作者：高斯得
朝代：宋

卧疴連夏秋，爾來收藥喜。
羣腴久嚼蠟，今始甘魴鯉。
自非天矜憐，安得吉祥止。
寄聲問何如，感此遠方弟。
炯然憂愛心，諄諄見詞旨。
兼饋藥籠珍，廢疾居然起。
末章悼飛蝗，布陣長千里。
那知自北來，今亦徧苕水。
公田吏如虎，收拾無滯穗。
訴傷服大刑，遑哀室如燬。
古來此亂國，赤子先遭棄。
北橋千萬倉，何翅敖洛峙。
一粒不肯捐，肯念饑由己。
謹勿傳吾詩，隙間天螻記。
次韻不浮弟自金陵相過
作者：高斯得
朝代：宋

老夫睡眼方昏花，夢中忽聞歌隸華。
暮春逢此晴雨好，足慰飄零少陵老。
知君重踏東華塵，先訪雪堂老師兄。
大篇鏗鍧來扣寂，讀之宛如花萼集。
花殘誰復倚欄干，黄鶴催歸呼子安。
此花當屈第一指，徐娘風情猶可喜。
詩成共賦豈厭多，惠連何不偕羊何。
古來難并良與美，報答春光一盛旨。
勿云數見恐不鮮，勿憂相煎豆萁然。
我今已信天行止，小馮當門乃吾意。
一春花惱只顛狂，行樂最怕功名妨。
杜牧尋春遲有悔，且須十日澆磊隗。
次韻俞掞縣尉見贈釣臺賦梅
作者：高斯得
朝代：宋

嚴風摺繁圃，嘉卉難爲香。
坐令衆芳林，直爲蕭艾鄉。
妖紅與嫚紫，乘時鬭新粧。
梅生處扃外，皭然絅衣裳。
獨無摧折憂，一笑春洋洋。
猶懷臭味感，苦口嗟難嘗。
風人妙託物，予德慚菲涼。
坡公詎爲役，涪翁可齊芳。
尚此短兵接，當君陣堂堂。
次韻劉友鶴端午三首·其一
作者：高斯得
朝代：宋

昔經屈原坂，寒湍下悲鳴。
又渡汨羅江，洐記曾輸誠。
慨彼幽亂國，成此湘纍名。
彫胡不受膩，淆予膳膏腥。
離騷二十五，往往言其清。
招汝千載後，來乎不來靈。
次韻劉友鶴端午三首·其三
作者：高斯得
朝代：宋

箋天欲移病，心與孤鶴飛。
苔青弁峯秀，遥昔夢佳期。
恬鱗慕深藻，倦翮懷安枝。
焉能繫浮名，翬翔辰昇霏。
已約東里伴，無煩北山移。
他年倚磵門，望子蹁躚衣。
次韻劉友鶴端午三首·其二
作者：高斯得
朝代：宋

桐江五月涼，波上摶層颸。
傷屈念已愴，懷嚴瀨逾滋。
維彼不逢世，如斯良遇時。
懷沙與釣瀨，異節同光輝。
故人去奚傷，宗國逃懼非。
精義貴有質，聖遠咨從誰。
次韻劉養源見寄
作者：高斯得
朝代：宋

咨余暮齒依蒲柳，見君無門慚九九。
小臣久去孔鸞庭，太史曾供牛馬走。
忽聞妖彗出不虞，天子驚惶下手書。
孤忠泣血悼危亂，有詔不應心何如。
一陽剝盡羣陰長，四海八荒俱痛癢。
充庭溢序豈無人，借問何人真挺鯁。
老夫空憶陳王前，語戇惟懼人抄傳。
擒賊擒王真古語，肯於鷄肋安尊拳。
相如雖乏三千牘，自謂一言能報國。
此腰揕斧尚不辭，更問世間閒禍福。
但愁蠖濩宸居深，司馬門遠終浮湛。
德音秩秩猶在耳，罪言殺士俄相尋。
權戚當朝底時節，不見朱雲攀檻折。
弗於要處箴膏肓，毛舉萬端何屑屑。
友鶴仙人當暮秋，詩來開卷風颼颼。
句法森嚴何所自，丈夫冠冕垂前旒。
淡交如君真耐久，何不來同一杯酒。
期君他日孟浩然，男兒事業無窮年。
次韻劉養源見寄二十韻
作者：高斯得
朝代：宋

山寺傳好語，盈耳歡聲騰。
側聞新天子，有意綏黎烝。
金雞肆大眚，民散蒙哀矜。
詔書日夜下，合沓來凌兢。
訪落首鮐背，導諫延龜朋。
講習召遺席，軺車聘才能。
官簿還故邸，孝思齊定陵。
宛如春氣至，頓釋朝霜凝。
神龍妙噓雲，妖狐疑聽冰。
維今萬粃政，欲言何可勝。
安得批肝血，排雲叫觚稜。
崇蘭變成艾，春鳩化爲鷹。
貪夫野外贙，善類風中燈。
百壬各自媚，兩如偏見憎。
盈庭蒼玉佩，絕響朱絃繩。
願我聖明后，金臺擇先登。
昭蘇聵聵聽，凌厲高高層。
陰霾半夜駮，日月高衢升。
吾儕老𤱶畝，鼓腹歌中興。
齒髮已自料，息翅甘冥鵬。
次韻功遠兄惠詩見勞
作者：高斯得
朝代：宋

平生聞父師，擇術明諾諤。
豈不依德言，其奈根器弱。
昕庭開獸樽，坐聽諸臣咋。
誰其酌嘗之，自牖勤納約。
維時鶴山翁，鐵作元祐脚。
振鬣一以鳴，萬馬立皆却。
此老埋虎丘，自頃氣何索。
徽音闋不嗣，吾儕得無怍。
偶從鋒鏑餘，來被纓組縛。
每懷季父風，自笑吾痹惡。
十駕希乘黄，其敢自菲薄。
啾啾竟何裨，有如叢間爵。
那知桓將軍，早已憚孫綽。
鴥彼韝上鷹，掣臂將汝攫。
何不追冥鴻，幡然見幾作。
會逢故人劉，危言取眙愕。
腥庮忌雕胡，薋菉妬芳若。
遂仇作俑人，意欲屏醫藥。
樂哉餘不亭，閑身頗堪著。
寒谿靜可鑒，青山崒如削。
未能及黎侯，且可棲晉鄂。
憑誰共行藏，歸語故山鶴。
次韻北澗禪師留別
作者：高斯得
朝代：宋

維北有深澗，其中貯幽泉。
茲泥不可滓，萬境涵澄鮮。
老人挹其流，濁世相周旋。
清寒滌腴膩，八解不敢專。
我來宿招提，踰月從金仙。
解后澗瀕老，筆力回百川。
參寥一以去，詩宗久無傳。
阿師佩密印，絕後如光前。
禪房竹色靜，秋深暑將闌。
雙巖儻入夢，寄予白雲篇。
次韻周子車喜雨
作者：高斯得
朝代：宋

平生報國無才力，日夜只祈天雨粟。
詎今歲事少差池，怪證誰云一而足。
入春郡國多苦旱，起瞻四方何蹙蹙。
陋邦愚守介其間，造物私之意何篤。
桑蠶有歲麥有秋，十里欣欣人足欲。
爾來勤雨纔浹旬，日日眼穿雲石觸。
哀哉赤子命如綫，亟籲蒼穹求迓續。
果然馬上天瓢翻，誰謂龍公慳一掬。
吾儕所學自孔氏，頗信此身兼位育。
真能辦得一寸心，勺水固知焦可沃。
君詩信美嫌太誇，只恐流傳辜自速。
八荒延首待甘霖，傅說誰其踵芳躅。
次韻張䇓見寄
作者：高斯得
朝代：宋

掀髯一笑天地間，八代文衰誰爲起。
夷陵丹砂空自光，中山老{兀夋}不可使。
一從麥秀獲麟臺，二千餘載無文字。
謫仙豈無希聖心，誰其起予二三子。
張君忽贈白雲句，墨妙筆精真可喜。
宗師奇澀費吟噍，三讀方能得其意。
奮髯蒼鼠色無冤，吐氣黑蛟雲可致。
恨子初筵我旅酬，妙處安能爲摽指。
懼遭掎摭不哦詩，畏觸禍刑寧作史。
翰林主人子墨卿，昔也同盟今趣異。
不見當年聖德詩，猶被他人呼怪鬼。
慙君問我乞餘丸，安得錦囊出懷裏。
丈夫蓋棺事始定，斯文固應付後死。
試問涪翁餘七言，松苓臭味固相似。
次韻徐景說見寄併呈牟存叟
作者：高斯得
朝代：宋

東南有華屋，結構清江濆。
規橅百年遠，庭宇無纖氛。
前林蓺杞梓，後圃植蘭蓀。
嘉賓日還往，門戶生精魂。
雖慚北第壯，猶能植乾坤。
主人遺後意，豈欲徒飽溫。
相期大此屋，傳世垂無垠。
人事一朝異，祖訓成仇冤。
姦隸竊其柄，良朋中路捐。
殖貨以自封，顧笑以爲歡。
耳目就聾塞，誰其與忠言。
不念乃祖心，望爾椒聊蕃。
感激當世事，家國初無分。
宗子誤置相，匪人轉洪鈞。
癉善樹羣慝，痏國開亂原。
權豪競叨懫，赤子愁吟呻。
我室既盡毀，大盜將起吞。
藐焉蟣蝨臣，埋輪承誤恩。
睨冀不能擊，狐狸加霆震。
撫己方自恧，顧指爲尤愆。
百壬妄見猜，欲取棋枰翻。
誰知孤臣心，但求王室安。
舉目百嫫中，莫若二子妍。
願識徑畈徑，更認存齊存。
歲晚定三友，短羽追孤鶱。